Jesuh Khrih Cu Ahodah A Si? Jesuh cu Pathian maw a si asiloah Pathian Fapa dah?\nREL KA DUH Abbey Abkhaz Holh Abui Acholi Holh Africa Holh Aja Akha Holh Altai Holh Alur American Kut Holh Amharic Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Ateso Holh Attié Aymara Holh Azerbaijan Holh Azerbaijan Holh (Cyrillic Cafang Hmanmi) Bashkir Holh Bassa (Liberia) Bassa Holh (Cameroon) Batak (Karo) Batak (Simalungun) Batak (Toba) Belize Kriol Bete Holh Biak Bicol Holh Bislama Holh Bolivia Kut Holh Boulou Holh Cambodia Holh Cebuano Holh Changana (Zimbabwe) Chavacano Chichewa Holh Chiga Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuvash Holh Cibemba Holh Cinamwanga Holh Cinyanja Holh Citonga Holh Colombia Kut Holh Cuban Sign Language Damara Dangme Holh Dayak Ngaju Denmark Holh Douala Holh Dusun Dutch Holh Edo Holh Efik Holh Emberá (Catío) Estonia Holh Ewe Holh Fante Fiji Holh Finland Holh Finland Kut Holh Fon Holh France Holh Futunian Holh Ga Holh Germany Holh Gitonga Gokana Holh Grik Holh Guadeloupean Creole Guarani Holh Guarani Holh (Bolivia) Guerze Guianese Creole Gun Holh Guéré Haiti Creole Holh Hausa Holh Herero Holh Hiligaynon Holh Hindi Holh Hungary Holh Hunsrik Iban Holh Ibanag Ibinda Holh Igbo Holh Iloko Holh Indian Sign Language Indonesia Holh Indonesia Kut Holh Ireland Holh Isoko Holh Italy Holh Italy Kut Holh Ivorian Sign Language Japan Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisii Kisonge Holh Kituba Kongo Holh Korea Holh Kpelle Krio Kurdish Kurmanji Holh Kwangali Holh Kwanyama Holh Kyangonde Lahu Holh Lai Holh (Tiddim) Lai Holh (Zotung) Lamba Holh Lambya Lari Lhukonzo Holh Lifu Holh Lingala Holh Lithuania Holh Lomwe Holh Luganda Holh Lugbara Holh Lunda Holh Luo Holh Luvale Holh Macua Holh Madagascar Holh Maharashtra Holh Malayalam Holh Malaysia Holh Malaysian Sign Language Malta Holh Mam Holh Mambwe-Lungu Holh Mapudungun Holh Mare Holh Mauritius Creole Holh Maya Holh Mazahua Holh Mbunda Mende Meru Mexico Kut Holh Mirang Holh Mizo Holh Mongolia Holh Moore Holh Myanmar Myanmar Sign Language Nahuatl Holh (Central) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Nepali Sign Language Ngabere Holh Ngangela Nias Holh Nigerian Pidgin Niuean Holh Norway Holh Nsenga (Zambia) Nyaneka Holh Nyungwe Nzema Holh Odia Holh Okpe Oromo Holh Ossetian Holh Otetela Holh Pangasinan Holh Pidgin (Cameroon) Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh (Nastaliq) Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rapa Nui Holh Rarotongan Holh Reunion Creole Holh Roma Holh (Masidonia) Romania Holh Romania Kut Holh Romany (Bulgaria) Romany (Eastern Slovakia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Holh Russia Holh Rutoro Holh Samoa Holh Sangir Sango Holh Sena Holh Sepedi Holh Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Talian Tamil Holh Tandroy Tankarana Holh Tarahumara Holh Tatar Holh Tetun Dili Thai Holh Thai Kut Holh Tigrinya Holh Tiv Holh Toba Holh Tojolabal Holh Tok Pisin Holh Tonga Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Tuvalu Holh Twi Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek Holh Vezo Holh Vietnam Holh Vietnamese Sign Language Wales Holh Wallisian Holh Waray-Waray Holh Wichi Holh Wolaita Holh Yacouba Zande Holh Zulu Holh\n1, 2 (a) A min lawng na hngalhmi minthangmi pakhat cu ṭha tein na hngalh tinak a si maw? Fianter. (b) Jesuh kong he aa tlaiin mi nih zeitindah an zumh?\nVAWLEICUNG ah a min a thangmi mi tampi an um. Minthangmi cheukhat i an min kha na hngalh men ko hna lai. Asinain an min na hngalhnak men in an kong ṭha tein na hngalh tinak a si lo. Cun an nunnak kong le zei bantuk minung dah an si timi an kong a dikthliar in na hngalh tinak zong a si lo.\n2 A luancia kum 2,000 hrawngah vawleicung ah a rak nungmi Jesuh Khrih kong kha na theih men ko lai. Asinain Jesuh cu zei bantuk minung dah a si ti kha mi tampi nih an hngal lo. Mi cheukhat nih miṭha pakhat a si an ti, cheukhat nih profet a si an ti i cheukhat nih Pathian a si tiah an zumh. Nangtah zeitindah na ruah?—A Donghnak I Fianternak 12 ah zoh.\n3. Jehovah Pathian le Jesuh Khrih kong hngalh cu na caah zeicah a biapit?\n3 Jesuh kong biatak hngalh cu na caah a biapi. Zeicah? Baibal nih “Pathian taktak a simi nangmah hngalh le nangmah nih na thlahmi Jesuh Khrih hngalh hi zungzal nunnak cu a si” tiah a ti caah a si. (Johan 17:3) Jehovah le Jesuh kong biatak na hngalh ahcun vawlei paradis ah zungzal in na nung kho lai. (Johan 14:6) Jesuh kong hngalhnak nih aan bawmh khawh, zeicahtiah zeitindah nun ding, midang he zeitindah i pehtlaih ding timi ah Jesuh cu zohchunh awk ṭha bik a si. (Johan 13:34, 35) Ṭhen 1nak ah Pathian kong biatak kan rak i ruah cang. Atu ah Jesuh kong Baibal cawnpiakmi kha i ruah u sih.\nMessiah cu Kan Hmuh cang\n4. “Messiah” le “Khrih” timi sullam cu zeidah a si?\n4 Jesuh a chuah hlan, kum tampi lioin Jehovah nih Messiah asiloah Khrih kha ka thlah lai tiah Baibal ah bia aa kam. “Messiah” timi biafang cu Hebru holh a si i “Khrih” timi biafang cu Greek holh a si. Mah biafang pahnih cu Pathian nih biakammi Messiah kha a thim lai i a hleikhunmi rian a pek lai timi sullam a ngei. Messiah nih Pathian biakam vialte kha a tlinter lai. Jesuh nih atu zongah aan bawmh khawh. Asinain Jesuh a chuah hlanah mi tampi nih ‘Messiah cu ahodah a si hnga?’ tiah an rak ruah.\n5. Jesuh cu Messiah a si ti kha Jesuh zultu pawl nih an zum maw?\n5 Jesuh zultu pawl nih Jesuh cu biakammi Messiah a si ti kha an lung a hring lo. (Johan 1:41) Tahchunhnak ah, Simon Piter nih Jesuh kha “Messiah kha na si” tiah a ti. (Matthai 16:16) Jesuh cu Messiah a si ti kha zeitindah kan zumh khawh?\n6. Messiah thleidan khawh awkah lungthin ṭha a ngeimi hna kha Jehovah nih zeitindah a bawmh hna?\n6 Jesuh a chuah hlanpi in mi nih Messiah an thleidan khawh nakhnga a bawmmi a kong tampi kha Pathian profet hna nih an rak ṭial. Mah nih zeitindah a kan bawmh? Na hmuh bal lomi minung pakhat kha mi an tamnak mawṭaw dinhnak ah don an in fial hei ti u sih. Mah pa he aa tlaimi a kong tlawmpal an in chimh ahcun na caah bawmtu a si ko lai. Cu bantukin Jehovah nih profet hna hmangin Messiah nih zeidah a tuah lai, zeidah a ton lai timi kong kha a kan chimh. Mah chimchungbia a tlinmi nih Jesuh Messiah a si kha hngalhthiam awkah lungthin ṭha a ngeimi hna kha a bawmh hna.\n7. Jesuh Messiah a si kha zei chimchungbia pahnih nih dah a langhter?\n7 Mah chimchungbia pahnih hi ruathmanh. Pakhatnak ah, Jesuh a chuah hlan, kum 700 lengin Mikah nih Messiah cu khua hmete a simi Bethlehem ah a chuah lai tiah a rak chimchung. (Mikah 5:2) Jesuh cu cuka ah a chuak taktak. (Matthai 2:1, 3-9) Pahnihnak ah, Messiah cu AD 29 ah a chuak lai tiah Daniel nih a rak chimchung. (Daniel 9:25) Mah cu Jesuh biakammi Messiah a si ti fiang tein a langhtermi chimchungbia tampi lakah pahnih lawng an si rih.—A Donghnak I Fianternak 13 ah zoh.\nJesuh cu tipil a in tikah Messiah asiloah Khrih a hung si\n8, 9. Jesuh tipil a in lioah Messiah a si a langhtermi zeithil dah a rak cang?\n8 Jesuh cu Messiah a si ti kha Jehovah nih fiang tein a langhter. Pathian nih Tipil Petu Johan kha Messiah thleidan khawh awkah hmelchunhnak kaan pek lai tiah bia a kamh. AD 29 ah Johan nih Jesuh kha Jordan tiva i tipil a pek lioah Johan nih mah hmelchunhnak cu a rak hmuh. Baibal nih hitin a chim: “Tipil a in dih cangka cun Jesuh cu ti chung cun a chuak. Van kha aa hung i Pathian Thlarau cu ṭhuro bantukin a rung zuan i a cung i aa fut kha a hmuh. Cun vancung in aw pakhat a rung thang i, ‘Amah hi ka dawtmi ka Fapa a si, Amah cungah hin ka lung a tling,’ tiah a ti.” (Matthai 3:16, 17) Johan nih mah hmelchunhnak kha a hmuh i a theih tikah Jesuh cu Messiah a si ti kha a hngalh. (Johan 1:32-34) Jehovah nih Jesuh kha a thiang thlarau a toih tikah Jesuh cu Messiah a hung si. Jesuh cu Hruaitu le Siangpahrang si awkah Pathian nih a thimmi a si.—Isaiah 55:4.\n9 Baibal chimchungbia, Jehovah thengte nih a chimmi bia le Jesuh tipil in lioah Jehovah pekmi hmelchunhnak hna nih Jesuh cu Messiah a si ti kha an langhter. Asinain Jesuh cu khoika in dah a rat i zei bantuk minung dah a si? Mah kong he aa tlaimi Baibal chimmi kha zoh u sih.\nJesuh cu Khoika in Dah a Rat?\n10. Jesuh vawleicung a rat hlan a nunnak he aa tlaiin Baibal nih zeidah a chim?\n10Jesuh cu vawleicung a rat hlan, kum tampi lioin van ah a rak um cang tiah Baibal nih a ti. Mikah nih Messiah “a hram cu kan hnuleipi caan” in a si tiah a ti. (Mikah 5:2) Amah Jesuh theng nih minung in hrin ka si hlanah van ah ka rak um cang tiah voi tampi a chim. (Johan 3:13; 6:38, 62; 17:4, 5 rel.) Vawleicung a rat hlan hmanhin Jesuh cu Jehovah he a hleikhunmi pehtlaihnak an ngei.\n11. Zeicah Jesuh cu Jehovah caah a sunlawi tuk?\n11 Jesuh cu Jehovah caah a sunglawi tukmi a si. Zeicah? Pathian nih zeizong vialte a ser hlanah a ser hmasa bikmi a si. Cucaah Jesuh cu “Pathian fater” tiah auh a si. * (Kolose 1:15) Cun Jehovah nih dairek in a sermi cu Jesuh lawnglawng hi a si. Cucaah Jesuh cu “Fapa ngeihchunte” tiah auh a si. (Johan 3:16) Jehovah nih thil dang vialte sernak ah a hmanmi cu Jesuh lawnglawng hi a si. (Kolose 1:16) Mah lengah vancungmi le minung sinah bia chim awk le lamhruainak hna pek awkah Jehovah nih a hman ruangah “Bia” ti zongin auh a si.—Johan 1:14.\n12. Jesuh le Pathian cu an i khat lo ti kha zeitindah kan hngalh khawh?\n12 Mi cheukhat nih Jesuh le Pathian cu aa khatmi an si tiah an zumh. Asinain Baibal nih cun cutin a kan cawnpiak lo. Baibal nih Jesuh cu sermi a si tiah a ti, mah cu Jesuh nih hramthawknak a ngei tinak a si. Asinain zeizong vialte a sertu Jehovah cu hramthawknak a ngei lo. (Salm 90:2) Pathian Fapa Jesuh nih zeitikhmanh ah Pathian si dingin aa zuam bal lo. Pa cu Fapa nakin a ngan deuh tiah Baibal nih fiang tein a kan cawnpiak. (Johan 14:28 rel; 1 Korin 11:3) Jehovah lawnglawng hi “Lianngan Bik Pathian” a si. (Genesis 17:1) Jehovah cu van le vawlei ah lianngan bik le a ṭhawng bikmi a si.—A Donghnak I Fianternak 14 ah zoh.\n13. Baibal nih Jesuh kha “hmuh khawh lomi Pathian mui” tiah zeicah a ti?\n13 Jehovah le a Fapa Jesuh cu van le vawlei ser an si hlan, kum nuai tampi chung naih tein rian an rak ṭuanṭi. Cucaah pakhat le pakhat an i daw tuk lai ti cu a fiang ko. (Johan 3:35; 14:31) Jesuh nih a pa sining hna kha ṭha tein aa zohchunh caah “hmuh khawh lomi Pathian mui” tiah Baibal nih a ti.—Kolose 1:15.\n14. Jehovah Fapa cu minung pakhat in zeitindah hrin a si?\n14 Jehovah Fapa nih vancung kha kaltak in vawleicung ah minung pakhat in chuah awkah lungtho tein a rak ṭum. Mah cu zeitindah a si khawh? Jehovah nih a Fapa nunnak kha ngaknu thiang Mary nauinn chungah a ṭhial. Cucaah Jesuh cu minung pa ngeih a herh lo. Cuticun Mary nih a tlingmi fapa kha a hrin i Jesuh tiah a auh.—Luka 1:30-35.\n15. Jehovah kong kha zeitindah tam deuh in na hngalh khawh?\n15 Jesuh a kong, a nunning le a ziaza hna kha Matthai, Marka, Luka le Johan Baibal cauk na relnak thawngin na hlathlai khawh. Mah cauk hna kha Thawngṭha cauk tiah auh an si. Jesuh cu a Pa he an i lawh caah amah kong na relmi nih Jehovah kong hngalh deuh awk zongah aan bawmh lai. Cucaah Jesuh nih “keimah a ka hmutu paoh nih cun ka Pa kha an hmuh ve ko” tiah a ti khawhnak a si.—Johan 14:9.\n16. Jesuh cawnpiaknak cu zeidah a si? Jesuh cawnpiaknak cu khoika in dah a rat?\n16 Mi tampi nih Jesuh kha “Cawnpiaktu saya” tiah an auh. (Johan 1:38; 13:13) A cawnpiaknak lakah a biapi bikmi pakhat cu “Pennak Thawngṭha Bia” hi a si. Mah Pennak cu zeidah a si? Vancung in vawleicung dihlak a uk hngami Pathian cozah kha a si i mah pennak nih Pathian nawl a ngaimi hna kha thluachuah a pek hna lai. (Matthai 4:23) Jesuh cawnpiakmi vialte cu Jehovah sinin a rami an si. Jesuh nih hitin a ti: “Kaan cawnpiakmi hna hi keimah cawnpiakmi a si lo, a ka thlahtu ka Pa sinin a rami cawnpiaknak a si.” (Johan 7:16) Pathian Pennak nih vawleicung pumpi a uk lai timi thawngṭha kha Jehovah nih minung theihter a duh hna ti kha Jesuh nih a hngalh.\n17. Jesuh nih khoika ah dah mi a cawnpiak hna? Jesuh nih midang cawnpiaknak rian kha zeicah fakpi in a ṭuan?\n17 Jesuh nih khoika ah dah a cawnpiak hna? Mi a hmuh hnanak hmun paohah a cawnpiak hna. Khuapi, khuate, market, biakinn le inn ti bantuk hmunah a cawnpiak hna. A sinah mi an rat lai kha Jesuh nih a hngak lo. Amah theng an sinah a va kal. (Marka 6:56; Luka 19:5, 6) Jesuh nih cawnpiaknak caah a caan le a thazaang tampi kha a hman. Zeicah? Pathian nih cutin tuahter a duh kha a hngalh caah le a Pa nawl a ngaih zungzal caah a si. (Johan 8:28, 29) Jesuh nih mi kha a zaangfah hna ca zongah phung a chimhmi hna a si. (Matthai 9:35, 36 rel.) Biaknaklei hruaitu hna nih Pathian kong biatak le a Pennak kong mi an cawnpiak lomi hna kha Jesuh nih a hmuh. Cucaah mi tam khawh chung tam nih thawngṭha an theih khawh nakhnga bawmh a duh hna.\n18. Jesuh ngeihmi a ziaza hna lakah zeidah na duh bik?\n18 Jesuh cu mi cungah dawtnak le zawnruahnak a ngeimi a si. Anih cu a nun a nem i fawi tein naih khawhmi a si. Ngakchia hmanh a sinah um an duh. (Marka 10:13-16) Jesuh cu a dingmi a si i ziaza rawhralnak le dinlonak kha a huat. (Matthai 21:12, 13) Jesuh chanah nu pawl cu tinvo tlawmte lawng an ngei i upatnak in pehtlaih an si lo. Asinain Jesuh nih cun upatnak le hmaizahnak in a pehtlaih zungzal hna. (Johan 4:9, 27) Jesuh cu aa toidormi zong a si. Tahchunhnak ah, voikhat cu lamkaltu pawl an ke kha a ṭawl hna, mah cu sal nih an tuah tawnmi a nautami rian a si.—Johan 13:2-5, 12-17.\nJesuh nih a tonmi hna paoh kha phung a chimh hna\n19. Mi nih an herh taktakmi kha Jesuh nih a hngalh i bawmh a duh hna ti kha zei tahchunhnak nih dah a langhter?\n19 Mi nih an herh taktakmi kha Jesuh nih a hngalh i bawmh a duh hna. Khuaruahhar lam in mi damter awkah Pathian ṭhawnnak a hman tikah mah cu fiang tein a lang. (Matthai 14:14) Tahchunhnak ah, thinghmui zawtnak a ngeimi pa cu a ra i “na duh ahcun na ka thianter khawh ko” tiah a ti. Mah pa a intuarnak le a harnak kha Jesuh nih a hmuh tikah a ngaih a chia tuk i bawmh a duh. Cucaah Jesuh nih a kut a samh i mah pa kha a tawngh i “nangmah thianter kha ka duh, va thiang cang” tiah a ti. Mah tikah a zawmi pa cu a dam. (Marka 1:40-42) Mah pa cu zeitindah a um lai ti khi na mitthlam ah na cuanter kho maw?\nA Pa cungah Zumhfek tein a Um Zungzal\n20, 21. Jesuh cu Pathian nawlngaihnak ah zeitindah zohchunh awk ṭha bik a si?\n20 Jesuh cu Pathian nawlngaihnak ah zohchunh awk ṭha bik a si. Zei bantuk thil a can hmanhah, a ral nih zeitin an tuah hmanhah a Pa cungah zumhfek tein a um. Tahchunhnak ah, Satan nih a tukforh lio hmanhah Jesuh cu zumhfek tein a um. (Matthai 4:1-11) Jesuh a rualchan cheukhat nih Messiah a si kha an zum lo i “a hrut cang” tiah an ti ko nain Pathian rian kha zumhfek tein a ṭuan peng. (Marka 3:21) A ral pawl nih puarhrang ngaiin an pehtlaih lioah Jesuh cu Pathian cungah zumhfek tein a um i a ral pawl kha harnak a pe hna lo.—1 Piter 2:21-23.\n21 Jesuh cu puarhrang ngaiin an pehtlaih i an thah lio hmanhah Jehovah cungah zumhfek tein a um. (Filipi 2:8 rel.) A thih ni ah a intuarmi kha na mitthlam ah cuarter hmanh. An tlaih, a hmaan loin sual an puh, ziknawh a eimi biaceihtu hna nih sual an phawt, mibu nih an nihsawh, ralkap nih an hrem i tung cungah thir in an khenh. A thih lai ah “aa lim cang” tiah a ti. (Johan 19:30) A thih hnu, nithumnak ni ah Jehovah nih thlarau pum in a thawhter ṭhan. (1 Piter 3:18) Zarh tlawmpal hnuah Jesuh cu van ah a kai ṭhan i “Pathian orhlei kam ah khan a ṭhu.” Cun Pathian nih Siangpahrang nawlngeihnak a pek lai caan kha a hngak.—Hebru 10:12, 13.\n22. Jesuh cu a Pa cungah zumhfek tein a um caah zei tinvo dah kan hmuh?\n22 Jesuh cu a Pa cungah zumhfek tein a um zungzal caah Jehovah tinhnak bantukin vawleicung paradis ah zungzal nun khawhnak ding tinvo kan hmu. A hnu ṭhen ah Jesuh thihnak nih zeitindah zungzal nunnak a kan hmuhter timi kong kan i ruah lai.\n^ cat. 11 Jehovah cu Sertu a si caah Pa tiah ti khawh a si. (Isaiah 64:8) Jesuh cu Jehovah nih a ser caah Pathian Fapa tiah auh a si. Cu bantukin vancungmi le Adam zong kha Pathian fapa tiah auh an si.—Job 1:6; Luka 3:38.\nBIATAK 1: JESUH CU MESSIAH A SI\n“Messiah kha na si.”—Matthai 16:16\nJesuh cu Messiah a si ti kha zeitindah kan hngalh khawh?\nJehovah nih Jesuh cu a Fapa a si kha a langhter.\nMessiah he aa tlaimi chimchungbia vialte kha Jesuh nih a tlinter.\nBIATAK 2: JESUH CU VAWLEICUNG A RAT HLANAH VANCUNGMI A SI\n“Vancung in ka rung ṭum.”—Johan 6:38\nJesuh nih vancung ah zeidah a tuah?\nJehovah nih Jesuh kha hmasa bik ah a ser i a dang thil vialte sernak ah a hman. Jesuh nih kum thong tampi chung a pa sinin a rak cawn.\nJehovah nih Jesuh kha vawlei ah a rak thlah.\nBIATAK 3: JESUH NIH MI KHA A DAWT HNA\n“Ngakchia cu ka sinah ratter ko hna u.” —Marka 10:14\nJesuh ngeihmi zei sining kha dah na duh?\nJesuh cu a nun a nem i mi nih fawi tein an naih ngam.\nJesuh nih nu pawl kha upatnak le hmaizahnak he a pehtlaih hna.\nJesuh cu aa toidor.\nJesuh nih midang bawmh a duh hna.\nBIATAK 4: JESUH NIH PATHIAN DUHNAK A TUAH ZUNGZAL\n“Na ka fialmi rian cu ka lim cang.”—Johan 17:4\nJesuh kong nih zumhfek tein um awkah zeitindah a kan bawmh khawh?\nJesuh cu Khuachia nih a tukforh lio hmanhah zumhfek tein a um.\nA rualchan pawl nih an nihsawh lio hmanhah Jesuh nih Pathian duhnak a tuah.\nJesuh nih a ral pawl kha zeitikhmanh ah harnak a pe bal hna lo.\nJesuh cu a thih tiang Pathian cungah zumhfek tein a um.\nHebru 10:12, 13; 1 Piter 3:18\nJehovah nih Jesuh kha van ah a thawhter ṭhan.


Khin Thiri Thet Mon Le Aung Pyi Sone An Company Khar Piak An Si Ve Cang. – Chintanbo\nKhin Thiri Thet Mon Le Aung Pyi Sone An Company Khar Piak An Si Ve Cang.\nMin Aung Hlaing fanu le fapa cu dantatnak pek ansi ve cang. Min Aung Hlaing fanu Khin Thiri Thet Mon le fapa Aung Pyi Sone cu US nih March 10 ah hremnak a pek hna. Khin Thiri Thet Mon le Aung Pyi Sone hi Company tampi ngeimi ansi tiah theih asi.an company ngeih mi hi pakhat pa hnih long asi lo i, mah lak ah hin Company 6 cu US nih hremnak a pek.\nHi bantuk in a hrem hna nak konglam hi Ralkap nih sandiahpiah pawl an hrem hna pinah an thah hna caah asi tiah theih asi.Min Aung Hlaing Cu ning zaktuk in a um ko cang lai dah.\nHremnak a pek mi hna company cu hna cu,” A & M Company, Sky One, The Yangon Restaurant၊ Yangon Gallery, Everfit le Seventh Sense” hna hi ansi.” A & M Company, Sky One, The Yangon Restaurant၊ Yangon Gallery, Everfit le Seventh Sense” hna hi ansi.\nHi bantuk in ralbawi fanu le fapa hna nih company tamtuk an rak ngeih mi hrimhrim hi,phung nih a onh lo mi thil asi lengah,a tu lio ralbawi pawl an umtu ning zoh tikah Eihmual nak/Corruption taktak mi asi caah ,court ah taza cuaikhawh an si.\nThin Phang Ko : Ni Hin 11/3/2021 Ah Sui Khar Le Ralhrang Bawi Cu Victoria Camp Ah I Tawn Nak An Ngeih Tthan.


Tedim Peng Dimzang Khuate Ah Bingrang Le WY Rithaisii A Zuar I A Tawngtham Mi Pahnih An Tlaih Hna – THE CHINLAND POST\nTedim Peng Dimzang Khuate Ah Bingrang Le WY Rithaisii A Zuar I A Tawngtham Mi Pahnih An Tlaih Hna\nTCP-Thantlang|6 June 2019| Tedim peng Khingzang khuakomh, Dimzang khua te June 4 ah Bingrang le WY rithaisii a zuar in a tawngtham mi Pho Saw@ Nay Lin Naing le Lam Khanh Cin cu Bingrang 2.22 Kg le WY rithaisii tlang 12 he an tlaih hna tiah kan theih.\nJune 4 ni ah Khaikam kiangkap palek 7 le tuanvo ngeitu hna nih an khua ah va kal in Cherry sangthen ah a um mi Pho Saw@ Nay Lin Naing (kum 40, Kawl/Buddhist) inn ah Lam Khanh Cin (kum 35, Chin/ Khrihfa) han cu hmun khat ah an tlaih hna hi a si. Nay Lin Naing ihnak kam ah zu thol pahnih chungah chiah mi Bingrang (0.2)kg, (0.002)kg le dur pakhat chungah chiah mi bingrang (2)kg le Lam Khanh Cin ihnak lei kam ah thlai mi rihhaisii tlang 12 an hmuh chuah.\nHi rithaisii cu Nay Lin Naing nih a luancia ni 7 hnu ah Tonzang peng, Htit Sein khuate ah a cawknak kong le bingrang sapia (chapiat) bawmkhat ah 280,000 le rithaisii tlang khat ah 800 in cawk a si nak kong le Dimzang le Kalay peng Rithaisii a tawngtham mi hna sin ah zuar a si nak kong. Rithaisii tlang khat ah 1000 le Bingrang dur khat ah 20,000 in a zuarnak kong a chim.\nNay Lin Naing sin ah Lam Khanh Cin cu a luancia 20 lio a sin ah a rak um cang. Mah hna pahnih cu hmun khat ah rithaisii a zuar ina tawngtham mi an si. Hi rithaisii an tlaih mi cu Ks.234000 tluk a si i mah hna pahnih cu Tedim peng, Khaikam palek sakhan ah rithaisii upadi 16 (c) /21 ningin an tawlrel lio hna a si tiah kan theih. (Ref: iprd Khaikam)\nPrevious Chin Ramkulh Hluttaw Speaker Hruainak In Hakha Peng Khua 6 Zohfelnak An Ngei\nNext Thantlang Khuachung Ah Mifir Pa Nih Inn Hnih A Baoh: Tangka 90,000 A Fir


Hakha, Cawbuk sang ah a ummi Chin Christian University (CCU) ah ralzaam i dornak camp – Onlinenungak\nHakha, Cawbuk sang ah a ummi Chin Christian University (CCU) ah ralzaam i dornak camp\nHakha CCU ah Ralzaam Camp an On Cang\nHakha, Cawbuk sang ah a ummi Chin Christian University (CCU) ah ralzaam i dornak camp (1) on a si cang i September 27 thawk in camp ah i dor khawh a si cang lai, tiah thawng an thanh. Atu zong ah CCU ralzaam camp ah minung 3 aa dormi an um cang, tiah ttuanvo ngeitu sin in thawng kan theih. #Theiherh\n(1) September 27 (Nikhat ni), zing sml 10:00 in i dor khawh a si cang. (2) CCU ralzaam camp ah tlunkalnak le fuhpanhnak cu mah he naihniammi Khrihfabu le sang upa sin ah bawmh hal in tawlrel a si lai. (3) Ngandamnak le himnak lei zohkhenhnak herhmi ruang ah innchungkhar in hmunhma pek a si lai.\n(4) Covid-19 zawtnak test ta a duhmi nih Community Care Center & Test Center (No. 3 BEHS) ah i test ta khawh a si. (5) Covid-19 Positive a simi ralzaam hna cu IDPs Committee nih ttha tein zohkhenh le tirawl lei ttuanvo lakpiak an si lai.Contact Persons: 1. Rev. Dr Thawng Hlei Thang – 09740813098 2. Pastor Sui Mang – 09423661278. Credit : The Chin Journal


US Chin pa nih meithal in minung 1 a kah thah, 14 a hliam hna - THE CHIN EXPRESS\nUS ram, Tennessee state um Kroger eidin dawr ah Uk Thang, kum 29 nih meithal in mipi a kah hna i minung 1 a thah pinah adang 14 a hliam hna.\nAmah zong amah tein aa kap that lawlaw. A nulepa cu refugee in Nashville khua ah a rak phanmi an si.\nUS cozah nih ‘refugee an si i zaangfak an si…’ tiin a ram ah a kan lak i hitin a ram mipi kan thah hna cu a poi taktak.\nUk Thang hi Collierville khua um Kroger eidin dawr ahhin sushi dawr a tuah vemi asi i ni fatin hika ah rian a ṭuanmi si, tiah palik nih an chim.\nLainawng Uk Thang\n“Kroger dawr ah palik kan phak hnu minutes tlawmpal ah, dawr kam ah amah tein aa kap that lawlaw.\n“Uk Thang nih a kahmi hna cu Kroger dawr ah rianṭuanmi 10 le thil cawmi 5 an si. Pakhat cu a thi, adang cheukhat zong sizung ah lungfim loin an um hna, an nunnak caah thinphang ngai asi.\nUk Thang nih a kah thahmi kum 70 nuhmei nu le a fapa Air Force Maj. Greg King\n“Uk Thang nih a kah thahmi cu Olivia King, kum 70 asi. Fa 3 a ngeimi nuhmei asi,” tiah palik nih an chim.\nNuhmei nu a fale 3 le hliam tongmi minung 14 an chungkhar, pawngkam mipi le mah thawngpang a theimi US mipi nih zei tluk in dek Myanmar Chin refugee a kan huat lai.\n“Nuhmei nu a fale lak i pakhat Wes King nih, ka nu cu a ṭang ah a kah i thi tiah Facebook ah a ṭial.\n“Sizung ah an kalpi nain a nunnak an khamh kho lo. Zaangfahnak tein tuksapur a simi ka nu hmanthlak cu tar hin hlah uh tiah kan nawl hna.\n“Hi bantuk sualnak hi zoh sawhsawh ding asi ti lo. Hohmanh hitin thah an ton awk asi lo,” ati.\nPalik nih Uk Thang inn cu an luhhnawh i chek dingin phone le computer vialte an lak dih.\nLau tuk le lungrawk tukin a hmun ah khuami an hung chuak cio hna\n“Zei ruang dah hitin a kah hna timi theih kan duh cio,” tiah Collierville khua palik bawi Dale Lane nih a chim.\nUk Thang a nulepa inn ah thlacam ah kal tawnmi Aung Kyaw nih, “Uk Thang a nulepa cu Nashville khua ah an um. Myanmar Khrihfa ralzaam an si,” tiah a chim.\n“Uk Thang hi Collierville Kroger dawr chungah sushi dawr a tuahmi si.\n“An fapa nih hi bantuk thil a tuah cu a nulepa an lungrawk tuk hringhran. A kahmi hna dihlak caah thla an cam.\n“Uk Thang hi keimah he cun kan i hngal lo,” ati.\nDawr thlalawng zong kuai dih lakin a kah\nUk Thang nih meithal in a kah hna lio ahhin aho thengte hi ka kah lai timi tinhmi a ngei lo. A hmuhmi paoh a kah dih hna, tiah palik nih an chim. Sau zong a rau manh lo, palik tam taktak an hung phan colh.\nPalik bawi Lane nih, “September 23 zaanlei 1:30pm hrawngah Kroger eidin dawr ah meithal kahnak a chuak tiin phone a kan chawnh cangka in a hmun ah palik torlecheng kan phan colh. Zei rank ti um loin palik vialte a rannak in kan kal dih. A off day simi palik pawl tiang an ra dih. Tlai deuh usih law hi nakin minung tampi kah an tong kho,” tiah a chim.\n“Ahohmanh dawr chungah an lut ngam lo. Dawr chungin minung tampi thisen he an hung zaam. Palik kan phak cangka in dawr cu kan luhhnawh colh i kan si khawh chungin kan bawmh hna,” ati.\nZei ruang dah Uk Thang nih hitin mi a thah?\nPalik nih cun aruang an chim rih lo nain, Kroger dawr rianṭuan pakhat nih a chimmi um.\nKroger dawr ah rianṭuan vemi Lawanda Clark nih, “Uk Thang hi dawr manager pawl nih an phuah hnu ah hi thil a tuah hi si,” tiah a chim.\n“Uk Thang cu Kroger dawr manager pawl nih rian phuah (a sushi dawr kharpiak) dingin bia an chimmi ka theih.\n“Zingka 9am hrawngah va ṭin an ti i a duh lo nain palik kan chawnh lai an ti hnu ah a ṭin. Mah zaanlei ahcun hi bantuk thil a tuah hi si.\n“Uk Thang hi mi holh tlawm asi. Sushi a tuah ṭimi phohte pawl he lawng aa chawn. A rianṭuan ṭi pawl he bia aa al pah lengmang.\n“Keimah nih cun ka chawn tuk bal lo. Amah um in um duhmi si rua ka ti. Mi he chawnh a duh lo, tiah mi nih an chim.\n“Kan rianṭuan-hawi nih hi bantuk thil a tuah cu tuksapur taktak asi. Kroger dawr rianṭuan vialte kan tuksum dih.\n“Mah pa hi, a umtu ning a hman pah rengreng loh. Hi bantuk hi rak zoh sawh ding asi bak lo,” ati.\nHakha in Thantlang kalnak hlei 2 an hrawh


LUKA 24 | HCL Bible | YouVersion\n(Mat 28.1-10; Mar 16.1-8; Jhn 20.1-10)\n1Zarhpi ni zingkate ah nu hna cu zihmui an timhmi kha i put in thlan ah khan an va kal. 2Thlankhar lung a rak i thawn kha an hmuh i 3cucaah an vung lut colh, sihmanhsehlaw Jesuh ruak kha an hmu lo. 4Cuka ah cun a zei ti ruah awk hngal loin an dir ko i cu lioah cun chikkhatte ah khin puan rang aa aihmi mi pahnih an pawngah cun an rung dir. 5Nu hna cu òihnak in an khat i mi nih an chawnh hna tikah khan vawlei lei hoih in an kun. Mi nih cun an thawh hna i, “Zeicahdah a nungmi cu a thimi lakah nan kawl? 6Hika ah a um lo, a tho cang. #Mat 16.21; 17.22-23; 20.18-19; Mar 8.31; 9.31; 10.33-34; Luk 9.22; 18.31-33 7‘Mi Fapa cu misual mi hna kut ah chanh a si lai i vailam ah an khenhchih lai i ni thum ni ah nunnak ah a tho òhan lai,’ tiah Galilee i a um lioah a rak in chimhmi hna kha philh hlah ngat u,” tiah an ti hna. 8Cu tikah nu hna cu a bia kha an lung ah a hung pem i, 9thlan cun an kir i hi thil kong vialte cu zultu pahleikhat kha le a dang vialte kha an chimh hna. 10Cu nu hna cu Mary Magdalin, Joanna le Jeim nu Mary kha an si; anmah le an sin i a kal vemi midang hna nih khan hi kong cu lamkaltu kha an chimh hna. 11Sihmanhsehlaw lamkaltu pawl nih khan nu nih an chimmi cu pakpalawng ah an ruah i an zum hna lo. 12Sihmanhsehlaw Peter cu a tho i thlan ah khan a va le, a vun bih i ruak zualnak puan kha a hmuh hna, a dang zeihmanh a hmu lo. Cun inn ah a kir i cu thil a cangmi kong cu khuaruahhar in a ruat lengmang.\nEmmaus Khua Lei Kalnak\n13Cu ni òhiamòhiam ah cun an lak i pahnih hna cu Emmaus an timi khua leiah an kal i 14thil umtuning kong vialte kha an i ruah. Emmaus cu Jerusalem in khan sarih tluk a si. 15Cu ti i bia an i ruah lengmang i an i ceih lengmang lioah cun Jesuh hrimhrim nih khan a hei fuh hna i an sinah cun a kal ve. 16A hmuh cu an hmuh ko, sihmanhsehlaw an hngal kho lo. 17Jesuh nih cun a thawh hna i, “Nan kal pah in zeidah pakhat le pakhat nan i ceih len ko?” tiah a ti. Cun hmaichia ngaiin an dir. 18Cun pakhatpa, a min Kleopas a simi nih khan a hun thawh i, “Tunaite i Jerusalem khua ah thil a cangmi hi Jerusalem khua chung i a ummi ah nangmah lawng hi maw a hngal lomi na si hnga?” tiah a hal. 19Cun anih nih, “Zei thil hen dah?” tiah a ti. “Nazareth khuami Jesuh cung i a tlungmi thil cu hen ta,” tiah an leh. “Hi pa cu profet a si i Pathian hmaiah mi vialte nih a chimmi le a tuahmi ah hmual ngeimi a si, tiah an ruah. 20Kan tlangbawi upa pawl hna le a kan uktu bawi hna nih thah awkah an chanh i cun vailam ah khan an khenh chih. 21Kannih nih cun amah cu Israel mi hna a luattertu a si rua lai tiah kan rak i ruahchan. Cu pinah cun, cu thil a umnak hi atu hi a ni thumnak a si. 22Kanmah lak i a ummi nu a cheukhat nih kan khuaruah an kan harter. Zingkate ah thlan ah cun an va kal i 23asinain a ruak kha an hmu lo. An ra kir i vancungmi an i langh kha kan hmuh hna i cu hna nih cun, a nung, tiah an kan chimh, an ti. 24Cun kanmah bu chungmi a cheukhat cu thlan ah cun an va kal i nu nih an chimningte khan an va hmuh, sihmanhsehlaw amah cu an hmu lo,” an ti.\n25Cun Jesuh nih cun a thawh hna i, “Nan va hrut thiam dah! Profet nih an chimmi zumh kha nan vaa harh hringhran dah. 26Messiah nih hi thil vialte kha a sunparnak chung i a luh hlanah a in awk a herh a si lo maw?” tiah a ti. 27Cun Jesuh nih Cathiang chungah, Moses cauk hna thawk in profet hna òialmi cauk hna tiang, amah kong aa òialmi vialte kha fiang tein a chimh hna.\n28An kalnak ding khua cu an hei phan deng i cu tikah Jesuh nih cun hmailei i a kal rih lai bantuk khin aa umter; 29sihmanhsehlaw an tlaih i, “Kan sinah tlung ve ko, zanlei a si cang i a muih zong a mui dengmang cang,” an ti. Cucaah anmah sinah cun a tlung. 30Anmah sinah cabuai ah khan a òhu i changreu kha aa lak i thla a cam i changreu cu a beuh i a phawt hna. 31An mit kha a hung fim i aho a si kha an hun hngalh; sihmanhsehlaw a lo òhan. 32Annih nih cun, “Lampi i bia a kan ruah le Cathiang sullam a kan chimh ah khan kan chungah mei kang bang a si lo mei kha?” tiah pakhat le pakhat cu an i ti.\n33Hmakhatte ah an tho i Jerusalem ah an kir òhan. Zultu pahleikhat le a dang hna kha an rak i pum i, 34“Bawipa cu a tho taktak ko. Simon nih a hmuh,” tiah an rak i ceih len ko. 35Cun pahnih hawl hna nih khan lampi i thil a hung ummi le Bawipa cu changreu a hun cheu tik i an hngalhnak kong kha an chimh hna.\nJesuh Cu A Zultu Hna Sinah A Lang\n(Mat 28.16-20; Mar 16.14-18; Jhn 20.19-23; Lam 1.6-8)\n36Cucu an chimh lengmang hna lioah khan Bawipa hrimhrim cu an lakah a hung dir i, “Nan cungah daihnak um ko seh,” tiah a ti hna. 37An thin a phang an ning a òi i mithla kan hmu rua tiah an ruah. 38Sihmanhsehlaw a thawh hna i, “Zeicahdah nan khuaruah a har? Zeicahdah nan lungawòawm in nan um? 39Ka kut le ka ke hi zoh hna ngat u, keimah kha pei ka si ko hi. Ka tawng u law nan hngalh ko lai, mithla nih cun ruh le sa a ngeih òung lo, kei cu ka ngeih pei nan ka hmuh ko hi,” tiah a ti hna. 40Cu bia a chim dih in a kut le a ke kha a hmuhsak hna. 41An zum kho ngaingai rih lo, zeicahtiah cu thil cu si taktak awkah a òha tuk a lo i lungawòawm in an um ko rih. Cucaah, “Hika ah hin zei tal ei awk nan ngei maw?” tiah a hal hna. 42Annih nih ngasa em cia pakhat kha an pek i 43aa lak i an hmaiah cun a ei.\n44Cun annih cu a thawh hna i, “Nan sin i ka rak um lio i kan chimhmi hna kha mah hi hrimhrim hi pei an si cu: Moses Phungbia chung le profet hna nih an òialmi chung le Salm chungah keimah kong an rak òialmi vialte cu a tlin dih awk a si,” tiah a ti. 45Cun an lungthin kha a hun pemh hna i Cathiang sullam kha an hun hngalh. 46Annih cu a thawh hna i, “ ‘Messiah nih cun sifahnak kha a in lai i ni thumnak ni ah thihnak in a tho òhan lai, 47cun amah min in sual ngaihchihnak le sual ngaihthiamnak kong kha Jerusalem khua in i thawk in miphun vialte hna sinah chim a si lai,’ tiah aa òial. 48Cun nannih cu hi thil vialte a hngaltu tehte nan si. 49Cun keimah hrimhrim nih ka Pa nih bia aa kammi kha nan cungah ka run thlah lai. Sihmanhsehlaw cunglei in òhawnnak kha nan cung i a tlun hlantiang khuapi chung hin hngak ko u,” tiah a ti hna.\nJesuh Vancung Kainak\n(Mar 16.19-20; Lam 1.9-11)\n50Cun khuapi chung khan a chuahpi hna i Bethani khua tiang a kalpi hna. Khika ah a kut a hler i thluachuahnak a pek hna. 51Thluachuah a pek lio hna ah cun an sinin aa òhen i vancung ah a kal. 52Amah cu an biak i lunglawm ngaiin Jerusalem ah an kir i 53an caan vialte cu Biakinn chungah khan Pathian thangòhatnak caah an hman.


Lai Ca Tialning ah ka Hmuhning – Hakha Cherry\nPhungthlukbia pa khat nih “Hmuhtonmi hi Cawnpiaktu țha bik a si” (Experience is the best Master) tiah a ti bangin:-\nPathian zângfahnâk thawngin Baibal he ai pehtlaimi Cauk, uk 40 reng lo Lai ca in ka țial hnu ah, cahmai 1500 dêng mâng a simi Baibal ka hun țial țhân tik ah ka hmuhtonmi (experience) hna nih Lai ca țialning he ai pehtlai in Lai ca a țialtu hna nih ‘a’ pahnih (aa) le ‘e’ pahnih (ee) le ‘i’ pahnih le ‘u’ pahnih (uu) hna ningcang te i kan rak hman lomi hi fiang tein ka hun hmuh.\nHi cafang phun li aa, ee, ii le uu hna hi bia i kan chimning tein ca in țial hei si seh law cahmai 1500 hrawng a simi Baibal hi a tlawm bik ah cahmai 1600 a si lai i cahmai 100 cu a hlei in chap a herh hrim hrim lai ti kha fiang tein ka hun hmuh.\nA dang pathum hna cu chia ta in ‘a’ pa hnih (aa) lawng hmanh hi ningcang tein kan hman ah cun Baibal ah hin cahmai sawmli hrawng cu a hlei in a dih a herh lai.\nTahchunhnâk ah dik lo ngai in ‘nak’ tiah kan rak hmanmi, khamhnak, tlanhnak, dinnak, sualnak ti te hna hi ‘a’ pahnih (aa) lawng te khamhnaak, tlanhnaak, dinnaak, sualnaak tiah hman ding a rak si nain ningcang loin ‘a’ pa khat lawngin kan rak hman.\nZeicatiah ‘a’ pakhat lawng a si ah cun ‘naak’ si lo in ‘nak’ a si.Țha te ruah bu in duhsah tein a tanglei catlâng tawi te hi hun rel hmanh:-\nRang nak naak in Rang raang ai dawh deuh. ‘Rang nak’ (Black Horse) timi hnu ah ‘nak’ timi kha ‘a’ pa khat lawngin kan hman ah cun ‘nak’ (black) veve a si i sullam a ngei ti lo.\nKhualhring Tlaang ah Tlangte khua a um\nA hmasa deuh ah ‘Tlaang’ timi ah ‘a’ pa hnih (aa) a um lo ahcun ‘Khualhring Tlaang’ timi kha ‘Khualhring Tlang’ ti a silai i ‘Tlangte’ timi ‘Tlang’ he ai khah ah cun sullam a ngei ti lai lo.\nCucaah nak le naak, tlang le tlaang, rang le raang ti te hna le a dang dang zong bia i kan chimning tein ca in kan țial a herh ti hi Lai ca țialning ka hmuhning a si.Ka peh țhân te lai.By-Evan Rual Uk


Lunglawmhnak Thawng: Hakha Sizungah A Ummi Kan Farnu Bawmhnak An Tuah Piak $540 A Chuak Cang ( Kut Samh Khawh Cio A Si) – Chin World News Evening\nAtu lio online media ah thawngpangchia ngaihchitnak thawngpang tampi a um lioah a tu bantukin lawmhnak thawngpang ttha taktak kan vun theih hi cu lung a hmui hringhran ko. Cucu zeidah a si tiah cun aho paoh nih kan theih dihmi nizan ah Hakha peng Tiphul khuami kum 18 nute cu a tu lio pulrai zawtnak Covid-19 positive a si tiah Kawlram ngandamnak zung nih official tein thanhnak an tuah. Cu caah ramchung ramleng ummi Chinmi vialte kan lau dih i, kan far nu te cu kan zaangfak cio i amah pumpak facebook cahmai ah maw siloah, kan far nute facebook cahmaiah hnemhnak bia kan chim cio hna.\nAsinain cu bantuk thil a hung um lioah Australia, Melbourne khuasa mi Laimi tampi kan theih ciomi Olivia Nu Cinzah ṭhihruainak in Covid-19 positive a simi Hakha sizungah an zohkhenh liomi kan fa kan nau caah tiin bawmhnak an tuah piak. Lawmh a um tuk hringhran. Cu Olivia Nu Cinzah ṭhihruainak in bawmhnak an tuahmi cu a dihlak in $540 a chuak cang.\nBawmhnak tuahtu (Organazer) Olivia Nu Cinzah\nZohchun tlak taktak an si. Mipi nih thei hna u sih ti ka duhmi cu hi bawmhnak an tuahmi hi aho nih fialmi le zei bantuk organization phu hmanh nih tuahmi a si lo. Australia, Melbourne ah a ummi Olivia Nu Cinzah ṭhihruainak in tuahmi a si. Cun hi bawmhnak a tuhi atu lawngin an thokmi a si i bawmhnak a pe duhmi kan um ve sual ahcun Olivia Nu Cinzah timi rak hmehpiak law pehtlaih khawh a si.\nOlivia Nu Cinzah: Halkha kan nau nute caah $ Atho mi\n1. Alex BT Cinzah $50. 2. Ngun Tha Thihlum $50. 3. Maw Li $40. 4. Tluangza Kingbawl $50. 5. Olivia Nu CinZah $50. 6. Hlah khin $20. 7. Pahup Mualheih $50. 8. Jeremiah Thlaceu $60. 9. Minlo $100. 10. Chin Chin $30. 11. Thawng Hmun $20. 12. Minlo $20\nMahzat tehi kan thawhkhawh mi si le Nanthin lung aum cun rakchap cio ulaw tuzarh chungah kan kuat hna lai Petu nandih lak cungah kan ilawm (Olivia Nu Cinzah)


Min Aung Hlaing Nih Rian A Pek Mi A Cohlang Tu Ramkulh Chief Minister Motor Bomb Puah Tong Cang – Thechinlandtoday\nMin Aung Hlaing Nih Rian A Pek Mi A Cohlang Tu Ramkulh Chief Minister Motor Bomb Puah Tong Cang\nadmin November 21, 2021 Leave a Comment on Min Aung Hlaing Nih Rian A Pek Mi A Cohlang Tu Ramkulh Chief Minister Motor Bomb Puah Tong Cang\nKayin ramkulh, Ba Ann in Hliang Boih(လိုင်းဘွဲ့) khuapi ah ara mi ralhrang khinh kayin ramkulh Chief minister Saw Myint Oo a zul tu motor run cu tuni zing sml 11:00 hrawng ah Hliang Boih(လှိုင်းဘွဲ့)-Ba Ann( ဘားအံ) motor lam, Hte Lung (ထီလုံ)khua pawngah bombpuah atong i motot 2 arawk tiah kan theih.\nRalhrang kinh Chief Minister Saw Myint Oo cu Hliang Boih (လှိုင်းဘွဲ့) khuapi ah tuzing ah tuahmi Oxygen zung on nak puai in atlun lei ah bomb puah asi i, Hi puai ah BGF in Bo-hmu-gyi Saw Chit Thu, ralhrang tatmah (22) in ralbawi pakhat akai ve tiah kan theih. Mah kahdohnak ah KNLA brigade (7)ralkap phu hna nih an tuahmi asi lo tiah brigade 7 major Bo- Hmu – Gyi Saw Di Kue nih KIC media ah achim.\nKhualtlawng motor bomb puah an si cu adik mi si. Zei phu nih an kah hna ti cu kan thei lo .Fakpi in ahliam mi cu an um lo. Kanmah phu nih tuahmi asi lo caah fiang tein kan thei lo”tiah KNLA Major Bo- Hmu- Gyi nih KIC ah achim. Bomb puah in kahdoh ruang ah motor (2) an rawk tiah zingkaa ah kan theih i minung athi mi an um le um lo fiangin kan thei lo.\nMalaysia In Chinram Caah Nunnak A Petu Ka Nau Khua Tin Thang thlahnak le upatpeknak →\n← MRTV Thawngchimtu U Kyaw Thet Cu A Nupi Le A Fa Le Pin Ah A Hringtu Nu Le Pa Nih Fa Sinak In An Hlawt Cang


US Covid-19 Update: 04/11//2020 Ah Vawlei Cung Dirhmun Le US Dirhmun – Chin 11 News\nUS Covid-19 Update: 04/11//2020 Ah Vawlei Cung Dirhmun Le US Dirhmun\nPosted By: Chin News April 11, 2020\nHmaizarh April 14 ni khi asang bikmi peak kan phan lai tiah White House coronavirus task force nih an ruahdamh nain US mipi nih social distancing tha tein an zulh caah peak date kha an thlen i tuchun hi a sang bikmi peak date kha a si. Hmaizarh lei cu a thimi, a zawmi an zor lei an pamh cang lai tinak a si.\nVawleicung ah zawtnak ngeimi tam bik cu US a si. A zual bikmi khua cu New York a si i, minung ah 8744 an thi. Nizan lawngah New York khua ah minung 1677 an thi. Nizan kha nikhat chungah a thimi an tam bik ni a si.\nMizaw zohkhentu hna doctor le nurse pawl hi atu lio ahcun ralkap nak in bochan deuhmi an si. US mipi himnak caah ral a tumi an si. US rampi chung a zawmi le a thimi, 50% cu New York khuami an si. New York hi vawleicung khualtlawng a tam biknak khua a si caah a zual khunnak a si an ti. Covid-19 ruangah US ah rian ngei lomi million 17 renglo an si cang. A thimi tam bikmi ram cu US, pahnih nak Italy pathumnak ah Spian, palinak ah France a si. A rauh hlan ah US nih a lonh dih te hna lai tiah ruah a si.


NLD Party Cu Kawl Party A Si Lo Zia An Langhter Cang – Myanmar Chin\nNLD Party Cu Kawl Party A Si Lo Zia An Langhter Cang\nNovember 30, 2019 Myanmar Chin Myanmar 0\nNLD Party Cu Kawlmi Party A Si Lo Zia An Langh Ter\nKan mah Chinmi lak zongah NLD cu Kawl party a si tiah a zumh tu kan um i, Kawl party a si lo tiah azum tu kan um ve.\nA tu nii cu KaYa miphun nih NLD party cu Kawl party a si lo tiin langhternak caah Minung sarih (700)bak nih an langhter ko cang. Kaya pyinay,Luai Kaw ah an chiah mi Buchuk Aungsan milem kongah Party cheukhat karlak zongah i hmuh thiam lonak a um i,NLD party cu Kawl party a si tiah Upa cheukhat nih an chim i mipi karlak ah lunga buai ter ngaingai.\nAsinain Mi nung sarih(700) bak nih NLD party cu Kawlmi party lawng a silo, Kawlram chung ummi vialte caah a dir mi Party a si ko timi langhternak caah Minung 700 cu NLD party minung sinak ah an lut dih hna.\nNLD cu Kawl mi caah a si ahcun Karen vuanci hi Kawl miphun an bunh lai si, A tu cu Kawlmi siloin kanmah Karen mi pei kan tuan ko cu tiah an chim. NLD cu kan dihlak kan i rualnak an si timi langhternak caah nihin hi tette kan langh ter tiah anchim.\nKanmah Chinmi zong nih hi ruahnak hi kan ngeih awk hrim a si ve.\nCongratulations Rung Lian Ceu, Lawmhpi CioHna Usih, Champion A Lak Than Cang\nOPPO Le MMID Tonak Ah Esther Ai Dawh Bik I, Benjamin An I Dawh Bik


ASEAN MEETING HI BIA AN CHIMMI LAKAH A BIAPI BIK PAWL . THAWNGFIANG! – The Chinlung Post\nApril 24, 2021 admin Lenhloi 0\nA poster showing de-facto leader of Myanmar's military government, General Min Aung Hlaing is torn in half on railings outside the country's London embassy, on 8th April 2021, in London, England. The democratically-elected government in Myanmar was overthrown by a military-led coup in February. (Photo by Richard Baker / In Pictures via Getty Images)\nASEAN nih meeting an tuah mi zapi i hrawm in cathanh chuah timh. Indonesia Jakarta ah tuah mi ASEAN Summit meeting ceihmai mi kong ah zapi i hrawm in cathanh chuah timh. Hi meeting ah Malaysia Prime Minister Muyhiddin Yassin chim mi, “Hramhram kahthahnak ngolcolh ding le a ruang um loin tlaihkhih mi thlahcolh dih ding,” zong a tlamtlin lai an i ruahchan.\nIndonesia President Joko Widodo nih, “Tutan Myanmar ram kong meeting he pehtlai in ASEAN GS Zung in thil phun 5 cathanh kan chuah hrimhrim lai,” tiah an meeting donghnak ah a chim. Source: The Hakh Times (RFA)\nA laang in meeting kai mi Min Aung Hlaing kir aa thawh. Myanmar Airways International (MAI) in 8M1 MMA 001 vanlawng cu Jakarta Airport in Myanmar ram lei ah aa thawh (kir) than cang.\nIndonesia ram Jakarta khuapi meeting an tuahnak inn hmai ah Indonesian (miphun) Nuhrin Covo Phu hna nih duhlonak an langhterhnawh. Source: The Hakha Times (KhitThitMedia) Malaysia nih Myanmar Kong ah Thil Phun 3 a Hal. Indonesia ram, Jakarta khuapi ah April 24 ah tuahmi Asean ramhruaitu hna tonpumhnak ah Malaysia Prime Minister Tan Sri Muhyiddin Yassin nihMyanmar kong ah thil 3 halnak a tuah, tiah kan theih.Cu hna cu:\n1. Myanmar ralkap nih sualnak ngei lo Myanmar rammi pawl pehzul in a thahmi hna hi arianrannak in ngol ding. 2. Ralkap uknak duhlo langhternak le cawlcanghnak ruang ah tlaih a tongmi ramkhel thongtla vialte thlah dih ding. 3. Asian Chairman le Asean Secretary General hi Myanmar ah luhnak nawl pek i, atulio Myanmar kong ah ttuanvo ngeitu bu kip he tonnak nawl pek ding timi hna hi an si. Nihin ah tuahmi Asean Summit hi suimilam pahnih chung ah lim ding a si nain suimilam pakhat caan an sauh. Myanmar kong ah zapi lungtlinnak an tuahmi zong a um i cu lungtlinnak cathanh cu arauh hlan ah zapi sin theihternak an tuah te lai. Source: The Chin Journal, April 24, Yangon


Ralhrang Hna Le HAKHA HBC Pator Te Hna Cu Biaruah Nak An Nei Ti Hna – Chintanbo\nKan Rian Ttuan Ning Aa Ruang Maw? Halkha ah Covid runvennak dingah Halkha hruaitu hna nih caansau nawn Covid rai in i khamvennak dingah center an rak hun (on) Pathian khuakhannak le Halkha hruaitu upa hna thawngin Halkha ah Covid rai a um ti lo caah aliamcia thla ahkhan Covid center cu an khar dih cang.\nMahti Halkha ah Covid rai adih hnuah Halkha umhmun khuar ralhrang le,ralhrang tawnlek Pu Ngun San Aung nih nizan tihni koko ah Covid in ikhamvennak dingah tiah meeting an tuahmi ah HBC Pastors hna an va kai ve i,bia an chim nak tiang kha ralhrang TV nih thanhnak atuah/a langhter.\nPu NSA an Krihfabu member asi ruang ah HBC pastors te nih ralhrang meeting an va telpi lengmang rih hna asi ahcun ruah awk tampi a um khawh leng ah an khrihfabu zong minchiat an phorh khawh te mi asi.\nCattial tu tinhmi: A ho pumpak huat le remlo a si hngin lo, Covid umti lo kongah ralhrang sinah meeting va kai in bia va chim, fimcawnnak sianginn tiang hmanh pei khar a si hi, a dilna a satna in umto caan si lo. Thawng laknak: Halkha upa pathum sin in. Credit: Salai William HC\nRelcio Uh Khah Kum Thum Voikhat Tuah Tawn Mi Ram Pumpi Thimnak Federal Election Ah Thil Si Ning


Laitlang Ah Ningcang Lo In Hmunhma I Chuh Nak Nawl Hi A Cozah Zong Nih Nawlngeihnak A Nei Hlei Maw? — Salai Ephraim Thawngpang\nLaitlang Ah Ningcang Lo In Hmunhma I Chuh Nak Nawl Hi A Cozah Zong Nih Nawlngeihnak A Nei Hlei Maw?\nSalai Ephraim July 17, 2019\nThantlang peng Hnaring khuapi an pupa nih rak tuahmi certual chungah cozah zung sak timhnak kong le motor lam nih a tanmi kong cu duh lo in khuami minung 300 renglo nih July 14 (zarhpi ni) ah duhlonak langhter in lam an zawh tiah kan theih.Hnaring siangsangruun certual cu an pupa hna nih an mah minung thazaang tein an rak cawhmi a si bantuk in rawhral lo ding kong, certual a lai in motor lam pi an kalter nak kong, certual kam kip ah cozah zung saknak ding kong timhtuah mi cu khuami nih an duh lo caah a tubantuk in duhlonak an laghter hi a si.\nTutan duhlonak lam kan zawh hnu, zarhkhat si lo ah thlakhat chung ah khua mi nih ka hal mi an kan tawlrelpiak lo a si ahcun Media sin ah thawngfianhnak kan tuah lai. Cu i an kan ngaihpiak rih lo si cun Chin ramkulh cozah zunghmai ah duh lonak kan langhter rih lai” tiah khuami Michel nih a chim.Hnaring khua cu khuapi sinak pek a si bantuk in cozah zung saknak kongkau zong an tawlrel liopi a si. Hi duhlonak lamzawhnak cu July 14 chung suimilam 12:30 ah mizapi tonnak ngeih hnu suimilam 1:30pm in lam zawh an thok i zanlei suimilam 4 tluk ah an dihter tiah tiah The Chinland Poat nih a langhter.the chinland post.\nPhoto credit,the chinland post.\nMah bantuk thil hi Laitlang ah kum zei zat chung dah buaibai a hauh te hnga?Halkha khua chungah le Khuathar ah inn an sak mi, inn 100 leng a dir cangmi cu a cozah nih rawh piak ding an ti fawn hna.Hnaring khua tonmi le Halkha khuathar ton mi hi a ngaingai tiah cun a khat pah ko.zeicahtiah Halkha khuathar ah inn a sa mi pawl hna zong nih mah hmun hi cu kan pupa ro a si tiah an chim.Hnaring pawl hna zong nih an Certual/Kirawn hmun cu kan pupa tuah mi a si tiah an chim ve.\nMah hi hmun a neitu hna nawl lo in a cozah zong nih an mah duh paoh cun rian an t’uan awk cu a si hnga maw? hmunhma a neitu hna zangdonhnak chawva zei maw zat tal cu an liamh hna awk cu a si!a cozah zung sak nak ding hmun zong va si hmanh sehlaw,hmunhma aneitu hna nawl lo cun tuah khawh nak nawl cu an nei hlei hnga maw?Lai tlangah kan ton cuahmah mi buaibainak hi ni khat khat ah cun thil t’ihnung ah a cang kho mi a si.zei can dah? hi ti bantuk buaibainak hi Laitlang chungah a um peng ko rih lai?\nTagged Laitlang Ah Ningcang Lo In Hmunhma I Chuh Nak Nawl Hi A Cozah Zong Nih Nawlngeihnak A Nei Hlei Maw?\nHolhtheihlo A Cawngmi Hna Nih Nan I Chirhchan Mi Baibal Cang 1 Kor. 14: 2 Nih Zei Dah A Chim Duh →\n← Kachin Rev. Dr. Samson Hkalam Nih Hmaitonh Bak In President Donald Trump Sin Ah Kawl Cozah Ralkap A Report Hna


Ralkap Nih Mi Thahmi Hna Pin Ah, Aa Thupmi Thil A Um Kho Hnga Maw? – Chin 11 News\nRalkap Nih Mi Thahmi Hna Pin Ah, Aa Thupmi Thil A Um Kho Hnga Maw?\nZeiruang ah dah ralkap nih mi an thahmi hna an pum Khuai in an chungthin an lak hna? Ralkap an sual ning hi chim ding um lo. Heh tiah mi an thah. Cu hnu ah mi ruak zong an I lak rih. An thahmi hna ruak pawl khi char dih bak an duh.Cucu a ruang a um.\nUN nih cu zah a thah hna timi an theih sual lai ti an phan caah si lo. Mi ruak in phaisa kawl an duh. Mi zeimaw cu nung dam tein an tleih hna I an thah beh hna. A thaizingah an chungle an pek hna tikah an ruak in si cang. An ruak Zoh tikah an thit dih hna.\nMi pakhat chungril hi Dollars tampi in Tuluk nih a cawk. Cucaah ralkap an thil tuahmi Zoh tikah mi an thahmi hna an chungril pawl hi zeidah si loin Tuluk ah an zuarh bak hna tihi zumh cio a si. Note..news lakmi cu a si lo. Tuluk nih minung chungril a cawk ning..hackers pawl nih thlithup an tuahmi an hmuhmi si. Minung chungthin pawl hi tayavun in a cawk an ti. Catialtu: Tluang Ceu Thang


Sing 4130 Kyats Buaibainak ah Dr. Sui Hingz le The Chinland Post Biaruahnak - THE CHINLAND POST\nTCP 1- Tuankil he nan ipehtlaihning na kan chim kho hnga maw?\nDr.SH 1-Tuan Kil hi hlan ah Dingdi Titiang kan zung i staff pawl he lakphak kan rak ding ti bel nain a min zong ka thei ti lo. Tukum April thla ah Chin Public Company i share kan auh lio ah a rak phan i ting 1000 ka theh ve lai a ti i cu ti cun voi tam nawn meeting a rak kai. CPC Company i office hi Hlaing ka vawlei hmun i ka office kan hman caah cu ka ah meeting a rak kai tawn i ka vawlei hmun a hmuh i hmailei ah hotel ka sak te lai ka ti i phaisa tampi ka ngeih a theih tik ah sui ka tuah timi hi a ka chimh lengmang i a ka lem tik ah mitha le mi ngei a si ve ko i a ka hlen lai tiah ka ruat lo. CPC company ah sui kan tuahti tiah a timi Mandalay um a tuanti unau pahnih zong a rak lutter hna. Cu tik ah ting a thong in share a cawmi hna nih cun an ka hlen lai tiah ka ruat lo. Kan hlen hrimhrim lai lo Bible tlaih zong ka ngam a ti cun zarh khat voikhat rawl ka ulh ti zong a ti. Pathian min put in voi tam tuk a chim tik ah Mitha miding ah ka ruat sual.\nTCP 2 – Zei rian dah nan tuanti? Tangka na cawiter bal maw?\nDr. SH 2 – Tuan Kil he zei rian hmanh kan tuanti bel lo. Pathian hmai hrimhrim ah Bible tlaih bu in Phaisa ka cawi ter bel lo. A herh zong ka herhnak a um lo.\nTCP 3- Tuankil nih sing 14,000 a ka bat an timi le nangmah nih Sing 4130 a ka bat na ti mi kong theih kan duh ko?\nDr. SH 3 – Keimah nih ting 4130 cu bank in kan nu nih a kuatmi a si i bank receipt zong kan ngeih dih pin ah amah zong nih phone le video file chung ah a wunkhan mi a um ko. Amah nih ting 14,000 a ka bat a ti mi cu amah a hmurka lawng ah a um mi bia a si. Kan nih zei hmanh kan thei lo.\nTCP 4- A nikhatnak ton lio ah Sing 6000 a ti chel, sing 5000 le tlawm pal a ka bat na ti chel a rak um i a donghnak na facebook na til ahkhan zei ruang ah dah 4130 na ti than mi ti kha na ka chim kho rih hnga maw? (a nikhatnak Hakha iton lio bia in)\nDr. SH 4 – Aw, mah kha cu ka pekmi phaisa khan sui ka pe seh law mah lio sui rate he a rak si\nTCP 5- Sachoh lo in zeitin dah Sing 4130 hi na kuat khawh.\nDr. SH 5 – CPC Public company zong ah zapi theih in share ting 1000 man ka theh ve lai a ti. Cun sui a tuah ti tiah a ti mi a hawile pa 2 zong share cawk in ting 1000 le ting 500 share cawk in director ah an rak lut ve. Cu tik ah a tuanti pa3 an rak luh tik ah an kan hlen lai i an tli lai tiah ka ruat bak lo.\nTCP 6 – Facebook Video call in Tuan kil nih tangka ipeknak le laksawng na thenhmi kong a chimmi kongah zeitin a si lai?\nDr. SH 6 – Phaisa Laksawng ka pe bel lo. Phaisa ka phalhmi le laksawng ka pek mi zong a um bel lo. A ruah hlan ah Va ka ngeih tik ah taa ah kan tlaih lai a ti i Bangkok ah kan family kan tlawng lio ah mithman (sun glasses) a ka cah i kan phorh bel. Phaisa zei hman ka pe bel lo.\nTCP 7 – Tuankil nih Sing 14000 in pe sehlaw Mah tangka vialte hi khoika dah na hman hnga?\nDr. SH 7 – Tuan Kil nih hin phaisa a ka pe bel lo i ka zaan mang hmanh ah ka mangh bel lo a ruat zong ka ruat bel lo. Ka chunmang zong ah ka ruat bel lo. Phaisa a herhmi minung zong ka si lo.\nTCP 8 – Hakha Pastor le Khua nupa hmai ah Bible tlaih in Video nan icall nak zapi sin langhter na cohlan lai maw?\nDr.SH 8 – Tuan Kil Video call chung ah Bible maw cauk maw aa tlaih zong kan thei lo. Mah caah cun a nu le a unau vialte zong nih Bible tlaih in Tuan Kil caah bia i kam dih cio hna seh. Keimah zong ka nu le ka unau dih lak Bible tlaih ding in bia an i kam ngam dih. Mah kha kha video nan kan thlak lai i zapi hmai ah nan thlah lai.\nTCP 9 – Kilte nih Viber le Facebook in lihbia aka chimter lengmang a ti I zeitin dah leh na duhmi a ummaw?\nDr. SH 9 – Lih ka chimter mi zei hmanh a um lo. A ka chimter a ti ahcun tette rak piah ko ngat seh. Keimah zong Viber le Messenger kan i chawnhnak vialte ka ngei dih ko.\nTCP 10- Kilte Tangka peknak ah Hau Za aa tel maw? Sui Hingz nih Kilter thahter a ka timh tiah Kilte a timi hi a si taktak maw?\nDr. SH 10 – Hau Za cu Mandalay ah phaisa halter ding in ka kalter mi lawng a si. Mah cun August 13 ni ah an i ton i a thaizing ah kan pek lai a ti nain zing deika te ah a rak tli diam cang. Thah a kan timh tiah a ti fawn ahcun zei ruang ahdah Hau Za te cu palek sin ah report tuah lo in amah tu cu khuathlang lei ah a tlik. A mah a hman ahcun Hau Za te nih thah an ka timh tiah Mandalay palek sin ah report tuah colh ding a si nain khuathlang lei ah a tlik mi hi amah 100 ah 100 a hman lo ruang ah Mizoram ah a tlik nak hi a si ko.\nTCP 11 – Kilte nih Tangka cawihnak le I pehtlaihnak vialte delete dih, Tangka cawihnak zong sachoh kan tuah lo a timi hi a dik maw?\nDr. SH 10 – Ka delete ter bel lo. Kan i chawnhnak vialte messenger le viber a um dih ko.\nTCP 12 – Aizawl nan kal ti thawng kan theih. Kilte tonter kho lo dingin rian a tuantu mi/bu an um sual maw?\nDr. SH 12 – Aizawl kan kal. CNF chungtel Pu Lalramlawma Chhangte (Lawma) nih a inn ah aa chiah i thaizing 11 am ah kan tonter hna lai a ti i a zaan 8 pm hrawng ah a tli cang tiah thawng a kan thanh.\nTCP 13 – Kilte he rian nan tuannak hi nan nu nih a thei maw?\nDr. SH 13 – Kan nu nih a theih dih. Phaisa kuatu zong a mah a si. Kan nu i a coffee dawr zong ah a ra i coffee zong kan ding ti i saupi bia zong an ni ruah. Rawl zong kan ei ti hna.\nTCP 14 – Kilte nih nan Company (CPC) ah sing 100 a pekmi hi a dik maw? Atu thil nihhin Chin Public Company riantuannak a dawnh lai tiah na ruat maw?\nDr. SH 14 – A dik. Ting 1000 theh ding a si i 10% ting 100 a theh cang.\nTCP 15 – Nan nu Esther Yatana min in Tuan Kil he aa pehtlaimi aa pehtlaimi minung (5) pah 685/2018 Penal Code 420 lih ruang Report nan tuah tiah kan theih. Minung (4) an tlaih cang hna tiah Chin World ah na chimmi kha aho pawl dah an si.\nDr. SH 15 – Penal code 420 in case kan file i minung pa 5 an tlaih cang hna. A chungle le a tuanti hawi pawl an si.\nTCP 16 – Zapi sin Biacah chim duhmi zeidah a um?\nDr. SH 16 – Keimah lei in 100 ah 100 ka hman ruang ah mah bantuk thil hi ka tuah ngam mi a si ti hi theihter kan duh hna. 1\nTCP 17 – Tuan Kil sin biacah duhmi\nDr. SH 17 – Laitlang zong ah na hlenmi hna le lungfak in na chiahmi hna tampi an um tiah kan theih. Cucaah na sual i ngaihchih law palek sin ah i ap law na caah a tha bik lai.\nPrevious Thantlang Market Sa Cuai Tickle An Thumh Nain Sa Cuaikhat 8000 A Phan\nNext SING 4130 KYATS BUAIBAINAK AH TUAN KIL LE THE CHINLAND POST BIARUAHNAK


Turkey Cozah A Ralkap Bawizik Tamtuk Thong A Thlak Hna! – Daily Post TV\nTurkey cozah nih a ralkap minung 115 cu ramkhel kong ah a cawl cang taktak mi Naingaizitama -Fethullah Gulen a rian tuannak ah pehtleihnak an nei tiah an puh hna caah, an tleih hna nak a ruang cu a si.\nFethullah Gulen hi Turkey ram chung scholar, preacher, political figure a si ii, ramkhel uknak le ramchung mipi thanchonak ah, a biachim mi le a ca tialmi hi mipi nih an lung an tling pi taktak mi asi. Ahlei in US cozah zong nih ramkhel uknak ah Gulen hi a hnu in a kamh an cohlanmi le an bawmhmi a si.\nFethullah Gulen nih ramkhel kong ah a catial mi le a biachimmi ahhin, mipi nih cozah dohnak in mipi nih a liamcia kum 2016-2019 tiang hin , Gulen nih ai timhmi ramkhel uknak hi a cohlan i an lung an tling cio hna caah an bawmh, cozah dohnak in lamzawhnak zong hmun kip ah an rak tuah peng.\nCozah nih Fethullah Gulen ruahnak a nunpimi lamzawhnak a tuahtu pawl zong 2016-2019 tiang ah thongtampi thawng athlak cuahmah hna. Asi natein ramchung mipi nih ramkhel uknak kong ah Fethullah Gulen nih a fianhmi cu an duh caah buaibainak hi pehtlai in ramchung ah a peng.\nTurkey cozah nih a tleihmi ralkap chung hin, a tam deuh bawizik lawng te an si hna. Ralkap bawi colonels -5, Lieutenant Colonels -7, Majors -14, Captains-33 hi an ni tel hna. Cun cozah nih a dang ralkap 210 hi Gulen a bawmtu le a tanhtu an si tiah lung hrinhmi an um rih tiah an chim chih rih. Tleihmi ralbawi pawl hi Vanlei ralkap, Tilei ralkap, tanglei ralkap, le ram vemmi ralkap bawizik lawng te an si hna.\nKum -81 A Tlingcangmi Cu Hri In Ai Awhthah Ning Cu Neih Chia Tuk Asi!


US minung nunnak kha politics celhnak ah a hmangtu Nancy Pelosi – The Cherry Par\nUS minung nunnak kha politics celhnak ah a hmangtu Nancy Pelosi\nUS minung nunnak kha politics celhnak ah a hmangtu Nancy Pelosi. Fox news le CNN nih White House speaker Nancy Pelosi (Democrat) cu Covid-19 sii mipi sin ah tlawm deuh le hnu deuh lawng ah pek a duh caah atu ah cun a mual an photer cikcek ko cang. Hihi Democrat pawl i an lungput a langhtertu a si. Mipi zawn a ruat ngaimi an i lawhter nain Covid-19 zawtnak in mi tampi thi hna sehlaw cucu anmah lei politics ttanlaknak ah hman ding hi an lungput a si.\nTrump kha covid-19 zawtnak tuan ah na kham lo tiah fakpi in an soisel nain, Trump nih a sii a hun chuahpi taktak tikah cun mipi sin ah a sii phakter colh kha an duh fawn hoi lo. Midepde an si. Bernie Sander (Democrat) nih party pahnih (Republican le Democrat) hnatlaknak in covid-19 sii ca ah $ 9 billion hman kan timh a timi zong Collins nih cun a si lo, Democrat lei an i tel lo a ti ko hi.\nUS Thimnak: Aa Thuimi State (6) ah Mee Umtuning; (1) Nevada; Biden nih mee (33,000) in teinak a hmuh. Sihmanhsehlaw Nevada ah address um lomi mee (8,000), pingpalo address asiloah dawr address aa tialmi mee (15,000), address aa thlengmi asiloah state dang ah aa thial cangmi mee (2,468), a thi cangmi mee (15,000), state (hmun) dang in a rami mee (20,000), cakuat zung alan um lomi mee (6,000), mee voi hnih a thlami (42,000) an um. Mee deu a tam bik nak state a si. Biaceihnak zung ah an chuahpi lio a si. State phungsertu hna hi Republican lei lawngte an si caah Trump lei nih teinak an hmuh lai tiah zumh a si.\n(2) Pennsylvania; Biden nih mee (81,000) in teinak a hmuh. Sihmanhsehlaw mee deu (121,000) a um. Cun thimnak ni (Nov. 3) hnu ah mee thlak ni ni (3) an sautermi hi phunghram he aa kalh. Supreme Court nih bia a ceih cang lai. (3) Wisconsin; Biden nih mee (20,000) in teinak a hmuh. Sihmanhsehlaw mee deu (200,000) a um.\n(4) Arizona; Biden nih mee (10,000) in teinak a hmuh. Sihmanhsehlaw mee deu (300,000) a um. Mee firmi a tam caah Maricopa county ah mee relnak seh chung i cazin cu audit an tuah lio a si. (5) Michigan; Biden nih mee (154,000) in teinak a hmuh. Sihmanhsehlaw mee deu (300,000) a um.\n(6) Georgia; Biden nih mee (11,977) in teinak a hmuh. Sihmanhsehlaw mee deu (200,000) a um. Cu mee deu hna lakah a thi cangmi mee (10,315), state pahnih ah mee a thlami (395), November 3 hlan deuh te ah address aa thlengmi hna mee (15,700) an um. Lih ka chim ahcun thong ka thla ko u tiin chiatserh biakamnak tuah in mee an fir ko a titu minung (100) leng an um.\nCun hi state chung i county vialte lakah a ngan bik Fulton county ah thimnak ni ah mi an ttin dih hnu zan sml. 10:30 in zinglei sml. 1:00 hrawng tiang suimilampahnih chung minung (4) nih a thli in mee deu an relmi cu CCTV in an tlaih hna. Cu hnu ceo in state governor nih minthut zoh in mee rel than ding in a chim ko nain state secretary nih a duh setsai lo. Zei dek a lawh te lai. Hi secretry hi ziknawh a ei ti in a min a thang. Rev. Biak Lian Vel\n← Myanmar Election Kongah UEC Le President Nnih An Tuar Lai Tiah Ralkap Nih An Ti Cang Hna.\nRev. Peter Cung Cem, Kalaymyo Ummi Nih Mual A Kan Liam Tak Ee, A Poi Tuk Hringhran. →


admin, Author at DUHNUNG PAR - Page 203 of 204\nZohhmanh! Nangteh Hi Ti Hin Na Ruat Kho Ve Lai Lo Maw? Miphun Caah Nusal Pasal Hna\nI zam taak caan a si lo. Nang thi law kei luat ning timi ruahnak ngeih hrimhrim lo ding. Hawi dang thih nun ruat loin ral an doh lio ah mi cheukhat cu kan zam hna. Zeitindah ka hawinu ka hawipa ka bawmh lai i zeitindah kan ral ralkap hi\nChin Ramchung Leiah Ralzaam An Rak Phan Chin Lengmang, Ngaih A Chia Ko\nGangaw-Kalay Karlak i Khuami pawl Chinram Tlangcung ah an Rak Zaam. Gangaw-Kalay lamthluan cung i khua pawl a simi Hakhalay, Sitha, Ngapha, Chaungkhuah, Natchaung, Tanphu le Aungchantha ah a ummi khuami 80% hrawng cu Chinram tlangcung ah an rak zaam hna, tiah kan theih. April 1 ah Myanmar ralhrang ralkap\nThihnun Ruat Ti Loin Khua Le Ram Miphun A Kilvengtu Kalaymyo Mino Hna An Cawlcangh Nak\nKalaymyo ah i kahnak a um bu in mino hna nih Ralkap dokalhnak an pehzulh. Kalaymyo cu Ralkap le mizapi i kahnak nifatin tluk in a um ko nain mino hna nih Ralkap Uknak Duhlonak langhternak cu lamcung ah chuak in April 1 ah an pehzulh. Hi duhlonak langhternak cu\nSachiapa Hi UN Emergency Meeting Bakah Kawl Ralkap A Dirkamh Rih Ko Hna Hi\nMyanmar cu phihkharnak le dantatnak tuah lo ding in UN Tuluk Palai nih a dirkamh. March 31 UN Security Council emergency meeting ah, “Myanmar ram cu phihkharnak tuah ding le dantatnak tuah ding in ceihmai a si i UN Tuluk Palai Zhang Jun nih Democracy ram ah thlen ding ka\nCei Ko Hna Seh! KIA Nih Kawl Ralkap Minung 20 Lengkai An Thah Hna\nKIA nih Mawhan khua pawng ah ralkap motor an kah i ralkap minung 20 leng an thah hna. Kachin Ramkulh Mogyein Pengkomh Mawhan khua pawng lamcung ah a rak kai lio mi ralkap motor 4 cu Kachin Hriamtlai Phu KIA nih an kah hna i ralkap minung 20 leng an\nMin Aung Hlaing Le A Kuttang Mi Hna Nih Lai Khrihfabu Tangka Tam Taktak An Fir, Biakinn An Bauh\nTanphu Khua ah Lai Khrihfabu Tangka le Khuami Tangka Ralkap nih an Lakpiak Hna. Kalaymyo peng chung i Lai khua pakhat a simi Tanphu khua ah nihin zanlei ah ralkap 30 hrawng nih an luh hnawh hna i khuami tangka an lakpiak hna pin ah Khrihfabu tangka zong an lakpiak\nZuako: Chaungkhuah Khua Ralkap le Mipi Kahdohnak ah Pu Ram Hlur a Nunnak a Liam\nNihin ah Gangaw-Kalay lamthluan ah a ummi Laimi tampi khuasaknak Chawngkhuah khuate thlaanmual pawng ah ralkap le mipi an i kap i Pu Ram Hlur (Ni Meng pa) a nunnak a liam, tiah a chungkhar sin in thawng kan theih. Chawngkhuah cu Hakhalay khua he aa pehmi a si i,\nNgaihchia Tuk A Si Ko Cang Mu, Tuchun Kalay Dirhmun Cu Mitthli A Luang Ruangmang Ko E\nA him ti lomi ‘Maw Kalay khuadawh te aw Kan semnak Kalay khuadawh te cu a rawk cuahmah cang ti kan mit in kan hmuh le kan theih hnu cun, ni khat ah rawl voi zeizah kan ei cang ti hmanh kan rel kho ti lo. Khuachung lam zong chun\nTuchun Hakha Ah Palik Le Ralkap Thil Tuah Hi Thinphang A Si Chin Lengmang Ko An Sual Chin Lengmang\nHakha Khuachung Lamthluan CCTV Vialte an Thlonghter Dih Hna, Micheu Palik Sakhaan ah an Kalpi Hna. Nihin ah ralkap le palik nih Hakha khuachung lamthluanpi kam ah a ummi chungkhar hna nih an inn ah an benhmi CCTV pawl cu ralkap le palik nih an thlonghter dih hna, tiah kan\nHakha Mipi Sinah Ralrin Peknak: Khah Ralrin Taktak A Herh Hih Tuchun Zong Ah An Tlaih Ko Hna\nHi ralrin peknak thawngpang hi The Chin Light Page nih an rak tial mi a si I an tial ning tein kan rak post chin mi a si. Mipi ralring tein kan um khawh nak hnga le kan himnak hnga tiin rak post chin mi zong a si. Hakha Um\nTotal Users : 297106\nTotal views : 2236399


“Amen” | Radio Veritas Asia\nBible bia bantukin zumhnak bia cu Hebru holh “Amen”in a dong. Mah biafang nih Biakam Thar chungah thlacamnak kha a donghter lengmang. Bupi zong nih thlacamnak kha “Amen” in a donghter ve.\n“Amen” cu zumhnak he a biahram aa khat. A biahram a duhnak cu a taktak sinak, bochantlak sinak, zumhtlak sinak hi a si. Cucaah “Amen” nih Pathian kan mah cungah zumhtlak a sinak le Amah kan i bochannak kha a langhter.\nProfet Isaiah cauk ah “Biatak Pathian” ti mi bia kha kan hmuh. (A ning tein leh mi cu “Amen Pathian” ti a si). Cucu Pathian cu a biakamnak cungah zumhtlak a si, tinak a si. “Amah tein ram chungah thluachuah aa pe mi cu, “Biatak (Amen) Pathian nih thluachuah a pek lai”(Is. 65:16). Kan Bawipa zong nih a cawnpiak mi kha hmual ngei seh, ti a duh tikah “Amen” timi biafang kha a hman. (Cf. Matt 6:2-5, 16; Jn 5:19)\nCuticun zumhnak bia hmanungbik biafang “Amen” nih “Ka zumh” ti mi biafang kha a fehter.\nJesuh Khrih hrimhrim hi “Amen” a si (Rev 3:14). Amah cu Pa Pathian a kan dawtnak “Amen” a si. Amah Pa Pathian sinah kan “Amen” kha a kai pi i a tlinter. Zeicatiah Pathian biakamnak vialte cu Amah chungah an “Ee” kha an hmuh dih. Cucaah kan nih nih Amah thawngin “Amen” kha Pathian sunparnak ah kan chim(2Cor 1:20).\n“Amah thawngin, Amah he, Amah chungah\nZeizong tuah kho Pa Pathian\nThiang Thlarau kawmhnak chungah\nSunparnak le upatnak vialte cu\nNangmah ta an si;\nA zungzal dong hin lo in…Amen”\nInn i Biak`theng fate kong


Rakhine Ram Buaimi Kongah Thate Cithlat Tuah Dingin British Minister Nih Pi Suu Kyi A Chimh – THE CHINLAND POST\nRakhine Ram Buaimi Kongah Thate Cithlat Tuah Dingin British Minister Nih Pi Suu Kyi A Chimh\nTCP-Online| 2018 February 12| Kawlram ah nikhat caam in a rak tlawngmi British ramleng Minister Boris Johnson cu February 11 ni khan ramkomh ruahnak petu Pi Suu Kyi he an i tong i Rohinya ralzaam kong a bikin an i ruah.\nRakhine ram ah Rohinya minung a bubu ithahnak kongah a dik felmi cithlatnak tuah khawh ding le Bengali dish ram a phanmi ralzaam pawl zong Kawlram ah an rak kir khawh i a nun a humhim nakding kong hna biaruahnak an ngei.\nRalzaam hna cohlan ding in Bengali dish le Kawlram cozah kar hnatlaknak tuahmi pawl kong Pi Suu Kyi nih Boris Johnson sin ah fiangte in a chimh tiah ramkomh ramleng minister zung Director U Soe Han nih a chim.\nBoris Johnson nih Pi Suu Kyi cu Reuters Reporter pahnih tlaihmi kong zong biatakte in biahlanak a ngei. Biaruahnak an ngeih dih hnuin Rakhine ramkulh cozah hna he Maungtaw ah kal in ralzaam pawl dornak hmun an va zoh.\nBoris Johnson cu Kawlram a phak hlan ah Bengali dish ralzam pawl a ton hmasa i Kawlram a kir pah hin Bangkok ah Rakhine kong ruahnak petu Commission President Suyakiyat he zong tonnak an tuah lai ti theih a si.\nPrevious Myanmar-India Ibawmh In Thah Timi Nanphalung Bazar Mei Kang\nNext Rohinya Minung 10 Thah An Simi Kongah Upadi Ning Tuanvo La Dingin Ramkomh Ruahnakpetu Zung Nih Pyithezi Zung A Fial Cang


Combodia Ram Thil Can Ning Cu Khuaruahhar Taktak Si Ko – Chin World News Evening\nCombodia Ram Thil Can Ning Cu Khuaruahhar Taktak Si Ko\nCombodia Ram Thil Can Ning Cu Khuaruahhar Taktak Si Ko. Tih anung chin lengmang ko cang, Coronavirus zawtnak cu biatak tein an buaipi ruangmang cang. Hi zawtnak in minung 3971 an nunnak aliam cang i, zawtnak angeimi hi minung tingkhat le thong 12 renglo an phan cang. Italy ram cu atuhi an thinphan ngaingai cang. Prime Minister Giuseppe Conte nih nizan in mipi tampi umnak hmun zong a khap dih.\nMipi vialte hna cu ralring tein um uh tiah ati rih hna. Cun Sport vialte zong tuah rih lo dingin an khap rih. Italy ah minung 430 nunnak aliam cang i, nizan lawngah minung 100 an nunnak aliam. Zawtnak angeimi hi 7375 in 9172 ah an karh colh cang. Cu lawng si loin US zongah minng 400 renglo zawtnak an ngei cang i minung 26 an nunnak aliam ve cang ti si.\nKhuaruahhar asimi pakhat cu khuasik caan a um lonak Cambodia ah Japan mi pakhat NGO rian attuanmi cu Siem Reap khuapi Angkor Wat Temple ah a tlawng. Amah hi Vietnam in Japan ah akalmi asi. Amah zong cu tulio zawtnak coronavirus angei tiah an chim. Cu pin amah arak phurtu Tuktuk Driver zong zawtnak angei tiah an chim. Italy ah Cruise Ship nganbik an sermi Costa Furtuna timi minung thonghnih aphurtu ah Coronavirus zawtnak aum sual lai ti phan ah siseh Italy minung tampi a cuangmi an um caah Thailand le Malaysia nih mah Tilong pi cu kan ram chungah nan i din kho lo tiah an ti hna. Hi Tilong dinhnak hi Singapore tu nih cun a sianh man hna lai ti asi.\nHi konghe pehtlaiin aliamcia thla ah khan vawlei cung ram 6 hna nih The Westerdam Cruise Ship zong an ram chungah dinhnak nawl an pe hna lo. Cuticun caansau Tilak ah an um caah Cambodia nih a ram chung ah dinhnak nawl a pek hna i, khuatlawng minung 3500 hna cu Humanitarian Ground ruangah Red Carpet he PM Hun Sen nih a rak don hna ti asi. Coronavirus zawtnak cu atuhi vawleicung ram 100 hrawnghrang ah a karh ngaingai cang. Hi zawtnak hi phungning tein vawlei cung thiamsang hna zong an serchuah khawhmi adamnak sii an hmu rih lo. Cucaah khoi ka kal umnak paoh ralring te le fimkhur tein um cio ding asi.\nCoronavirus Ruangah Australia Lai Dawr Facang A Man Kai Taktak Timi Kongah Lainu Nih Fiang Taktak In A Chim Cang Hih! Video\nWow! Vawlei Cung Thlapa Cungah A Kai Hmasabik Neil Amstrong Sianginn Ah Laipa A Kai Ve Lai Thlapa Cungah A Kai Ve Kho Men


Rak Tuah Colh Ve. Tutan covid19 Bawmhnak Caah Mah Form Hi Fill Up Tuah Ding A Si – Chin World News Evening\nApril 11, 2020 April 11, 2020 Salai Van Chin News\n2018 le 2019 Kum hna ah zei maw ruang phun phun ruang ah tax na rak file lo asi ah cun, Tutan covid19 bawmhnak caah mah hi form hi fill up tuah ding a si. Mah ka kan rak thil mihi IRS nih approve tuahmi website a si. Hnangam tein fill up tuah khawh a si. hmehpiak. https://www.freefilefillableforms.com/…\n2019 ah Malaysia tbtk in a rak phan mi hna Tax return a tuah manh rih lomi hna zong mah hi fill up ding a si. Cun disability a ei mi hna. Tax a file lomi kum upa hna zong covid19 bamwhnak hmuh ding mah hi nan tuah a herhmi a si. Ref: Chin Community of Indiana\nRelchih: AA le Kawl i dohnak hi zeican dah a awh, caanlak lai aa fiang lo.Tuning hin tuhnu kum 3/4 i do rih hna sehlaw Paletwah lei kan unau hartong le ralzam hi kan bawm kho peng hna lai maw, kan bawmhmi hna zong cu zarhkhat hnih phihkharnak a si. Cucaah kan ral hi a kham in kham le doh lawlaw ah a miak deuh lai. AA le kawl an kut thak i hnawhnak ruangah Chinmi kan temtuar pinah kan chawva a loral thluahmah. AA le kawl uknak i cuh ruangah kan thi,kan zam pinah kan chawva adih heu cuahmahmi hi ruah deuh hau.\nAA le Kawl i cuknak hi Chinmi nih a kham in kham le doh chin ve lo cun Chinram hmunkip hi alam kip in kan him ti lai lo. Chinmi kan thazang, chawva hi funtom i miphun pahnih kut thak i hnawh tuarnak caah hmanglo in Chinram khamhnak caah hman ah ahlawk deuh lai. Paletwah lei kha bawmh lo ding tinak silo, eidin ca kha kan bawmh khawh mi an si i an nunnak le an tihphannak kha kan bawm in kan khampi kho hlei hna lo caah tuar vekvek ko ahcun kan ral hi doh chin lawlaw ah Chinram kan dam deuh ving lai.\nKawl le kawl ralkap nih AA tuk cu caantha ah i lak riangmang in AA ralkap umlo nak pi ah heh tiah bomb an kah i Chin mipi an thah cuahmah hna, cucu kawlngian si. Chin le Rakhine karah buainak chuak sehlaw kawl nih kutsih bu in zoh te hna sih tikha an itinhmi si ve. Miphun ca dothleng tucu a mipi he aa then khawh lo bang, zei btk in dah tulio kan Chinram kong hi kalpi an timh hnga? tihi mipi theih duh bikmi si. Zatlak sa zoh in cun zoh liam an duh lem lai lo. Zatlak sacan ah haotu a herh bal lo. Credit: william hc\nAA Le Kawl I Dohnak Hi Chinmi Nih Kan Kham Lo Ahcun Chinram Caah A Tlung Dingmi


𝗠𝘆 𝗙𝗮𝘁𝗵𝗲𝗿 𝗗𝗿𝗲𝗮𝗺: Ka pa hi kan khua Sopum in Thantlang ah kun 1967-70 tiang sianginn a rak kai. – Lai Lungrawn Post\nAugust 5, 2020 admin Hmuhning\nKa pa hi kan khua Sopum in Thantlang ah kun 1967-70 tiang sianginn a rak kai.\nKhuate lei in Khuapi ah harsat bute in sianginn a rak kainak tuanbia hna hi, kan caah zan ihlai tuanbia tha bik an rak si hna.\nA caah kapu nih riahcaw( Facang Tun) phurh bu in, ca ancawn nak class room innka Tlang tlaih buin, “Saza, No Chhum (CK No Chhum) pa ka si“ ka fapa ka chawnta kho hngamaw? a van ti hrawng i, a uar pah mi khuapi nungak mitsir zohpah in a ning a rak zah tuk ning hna an rak si.\nLaitlang lei i fimcawn a harning le khuate lei mino tampi cacawng ve kho loin, tuhmui hmete he lo an thlawh nakkong hna nih, ka thinlung a rak lak tuk tawn.\nNi khat khat ah kan Laitlang fimcawnnak lei ah kan ti khawh tawk thiltha pa khatkhat tuah kho ve ding in ka pa nih chunmang a rak kan neihpi i, thla kan rak cam tawn.\nPathian nih kan thlacamnak a kan leh i, Ralkap uknak tang ah kanrak umlio ( 2006 ) lio khan kan thawk i sianginn a kai kholo dingmi Hngakchia kum khat ah 800/900 tiang “Ruahchan nak hle ih lak” minbunh in kan kan bawmh hna.\n2019 Kum in ka pa sianginn a rak kainak Thantlang khua ah “Chinland Private Middle School ” zong kan van awt khawh. Tukum 2020 ah cozah nih Private High Scool ah a Van kan pawm piak than caah Pathian a min ka thangthat.\n𝗛𝗶 𝗽𝗿𝗶𝘃𝗮𝘁𝗲 sianginn hin chawva, phaisa tampi kan hmu lai lo, ti ruah le thei ko bute in, kan ram le kan miphun caah can zeimawzat chung bawmchantu pakhat si ve hram ko seh ti in kan tuah hi asi.\nPathian nih Director Jullythang Benjamin, headmaster Hrang Chum le cachimtu dihlak umpi hram hna sehlaw miphun le ram caah thazaang an chuahnak vialte a thluachuahnak pe ko hna seh.\n𝗖𝗵𝗶𝗻𝗹𝗮𝗻𝗱 𝗙𝗹𝗼𝘄𝗲𝗿 𝗣𝗿𝗶𝘃𝗲𝘁 𝗛𝗶𝗴𝗵𝘁 𝗦𝗰𝗵𝗼𝗼𝗹 ah cacawng mi vialte hlawhtling nak caah kan chungkhar le krihfabu nih Thluachuah hal in thla kan in cam piak hna.\n𝗡𝗖 𝗧𝗵𝗮𝘄𝗻𝗴 𝗧𝗵𝗮 𝗧𝗵𝗮𝗻𝗴\nCo-founder and Chairmen\nChinland Flower Privet Hight School


Thuzar Wint Lwin Cu Tlaih Dingin Warrant An Chuak Tiah Thawngpang A Lar – The Cherry Par\nMiss Myanmar Thuzar Wint Lwin nih Kan Chin (Lai) thuam he Vanraangtang Muidawh Zuamnak (Miss Universe 2021) ah kan ram (Burma) buainak kong ralṭha taktak in a langhter i “Pray For Myanmar” tiah a ṭialmi cazual te samh i vawleipi mit ṭhep lo in sn zoh.\nTop 21 tiang a phak khawh pinah National Costume Winner ah an thim rih. Kan Chin (Lai) thuam nih Miss Universe i buan a co khawh ve mi hi hofa hme lawmh lo in um kho lai. Miss Myanmar Thuzar Wint Lwin cung hrim ah Chinmi kan i lawmhnak hi mangtara a si. Laksawng hrimhrim kan pek ve bak a hau. Laksawng bawm kan donh telai. Laksawng rak pe cio te uh.\nLawmhpi lei si lo in tleih an timh hoi. Thuzar caah thinphang ngai si. Vawlei cung muidawh zuamnak ah Chin ram Hakha ai awh in aa zuam i National Costume winner simi Thuzar cu ralkap nih tleih ding tiah nawl an chuah ti si. A ruang cu mirang ca in Pray for Myanmar timi aa put leng ah Myanmar mipi kan dirpi hna tiah Vawlei pi theih in a chim caah tleih ding tiah ralkap nih an thanh tiah media nih an phuan.\nTha Tein Rel Ding: 1. Khuachia siseh, Khuavang siseh, Sehtan siseh, Muthla siseh pakhat hmanh ka mit in ka hmu bal hna lo caah tihnak ka ngei tuk lem lo caah ralkap kawngsi zong he tahchunh awk caah kaa harh ngai. 2. Ka mit bak nih a hmuh balmi long si lo in ka cung ah harnak a ka pe balmi zong a simi lak ah ka fih bikmi le ka tih bikmi cu “Edum dum dawh nuam ah Eve le Adam a hlengtu hna Rul” hi a si.\n3. Cucaah rul bang fih le tih le huat a tlaimi ralkap kawngsi nih muidawh, pumrua tha, biachim thiam, mipi kan tuar innak a kan hrawmpi tu le Chin thilthuam dawh a cawisangtu cu tlaih ding in nawl an chuah hawi cang. USA ram ah va tang beh hram ko seh. US um Laipa hna nih va thi sehlaw special bak a si hnga ka ti.\n← Raltuk Tikah Ralrin A Herhmi\nKan Miphun le kan Ram caah a ho mithmai zoh ding ka tim ti lo. →


Kum 2018 Lio Ah Nobel Prize Dawngtu Japan Dr. Tasuku Honjo Nih Coronavirus Cu Tuluk Ser Mi A Si A Ti Bak Ko - Khuaruah Har News\nKum 2018 Lio Ah Nobel Prize Dawngtu Japan Dr. Tasuku Honjo Nih Coronavirus Cu Tuluk Ser Mi A Si A Ti Bak Ko\nVawleicung mintthatnak sang cem Nobel prize 2018 cotu Japan sii lei thiamsang scientist, immunologist, Dr. Tasuku Honjo, nih vawleipi lauter dih kho tu thawngpang pakhat a rak chim. Cu a chim mi thawngpang cu tulio kan vawleipi lungrethei in akan chia tu Coronavirus hi amah te in a rak i sem mi a si lo tiah a chim.\nA ruang a chim tthan mi cu vawleicung ram dang dang khi a lum caan le a kik caan ai khat dih cio hna lo. Amah tein rak i sem mi cu si sehlaw China/ Tuluk ram he khua caan ai khat mi ram pawl long ah khin hi zawtnak hi a karh lai tiah a chim.\nMinung serchawm mi a si ti ai fian nak cu vawleicung ram kik Swetzerland ram le alum tuk mi tthese ram car tiang in zawtnak karh ning ai khat dih mi ruang ah khin a si. Serchawm mi si hlah sehlaw cu, ram kik i karh mi cu ram lum ah cun a thi di a si tiah a chim.\nKum 40 reng lo vawleicung thilnung hna le virus kong phun tampi hlathlai nak ka tuah cang. Mah ruang ah cun kan vawleipi lungrethei in akan chia tu Coronavirus cu minung nih an serchawm mi hrimhrim a si tiah vawleipi theih in raltha taktak in a chimphuan.\nWuhan Laboratory ah khin kum 4 chung rian a rak ttuan bal cangmi ka si i, midang rianttuan tu zong fiang cikcek in ka theih dih mi hna an si. Coronavirus a rak chuah hnu in cun mizei hmanh ka phone kho ti hna lo an dihlak in an phone an thi dih cang tiah a chim fawn.\nAn phone a thih long hmanh si lo in kum 4 chung ka rianttuanpi hawi vialte hna cu an thi dih cang. Hi virus cu Papalak in ai sem mi a si tiah an chim mi cu a hman bak lo mi a si. China, Tuluk cozah nih an ser mi hrimhrim a si tiah a chimphuan.\nTu i ka chimmi bia hna hi a rak hman lo a si ahcun kan nung chung ah si seh, ka thih hnu zong ah si seh, mintthatnak nan ka pek mi Nobel prize hi nan ka chuh khawh tiah ralttha taktak in a chimphuan. China/ Tuluk nih vawleipi theih khawh lo ding in a thuhnawh mi vialte khi a dih umnak in theih dih a si te lai. A tang link ah khin mirang holh na thiam ahcun fiang tein rel khawh si.\nCNA Caah Daalan An Um Ahcun CNA Nih An Chimhhrin Hna Hrimhrim Awk A Si\nUS President Joe Biden Cu Refugee Lak Nak Kong Ah A Biakam Bang A Dir Ti Lo\nUS, Ohia, Columbus, Emmanuel Chin Baptist Church Pastor Rev. Hai Vun Lian Covid-19 In A zaw\nHringtu pa keneh zulin suimilam 24 chungah Instagram ah follower tingtampi angei cangtu Ronaldo fapa\nZeithil paoh hi amah le a hmunhma te i aum ahcun ai dawh\nMindat June.8 Kah Dohnak Ah Kum 18 CDF Mino Pakhat Nih Ram Le Miphun Caah A Nun A Pek Than\nHmanlung (BUS) Pakhat Accident Nak An Tawng I Driver Le Conductor Sizung Ah Kalpi An Si


Rangoon Mipi Sandah Piaknak I,A Hruaitu Hna Karen Nu Pa Hnih Hna An Tthat Khawh Ning Hi Rak Rel Ve Hmanh. – Chintanbo\nA tu hi Pathian nih Nu hi a hmanlio hna caan a si, ka ti” Febuary 06, 2021(2:45 am) an rianṭuannak in inn ka phan i facebook ka vun bih i Yangon (Rangoon) ah ralkap uknak laak (military coup) mi duhlonak an langternak ka hmuh i 5:30 am tiang ka zoh hna.\nMah nu pahnih ka hmuh hna lawng si lo in nikum hrawng khan ka thinlung chung ah a chuak ngaingai mi cu “A tu hi Pathian nih nu hi a hmanlio hna caan a si, ka ti” ti hi a si. Youtube, Facebook, le Online kip ah Laimi he Mirang he, Kawl he, tlangcungmi he, Pathian nih nu hi a hman ngaingai hna ti hi ahohmanh nih al khawh lo ding in hmuh khawh a si.\nCu leng ah chungkhar le Khrihfabu ah rawlulh in thla a cam mi hi pa nak in nu an tam deuh. Cu a si caah “Nu” hi Pathian hmanh nih a hman ko hna ah cun CBCUSA, MBC, CBC, Association kip, le local Khrihfabu kip nih “Nu” hi Pastors le Khrihfa upa zong ah hin kan hman deuh awk hna an si” ti hi forh fial kan duh ko hna. Bawipa minthannak caah si ko seh! Mah ca hi Pu Mangchawn tial mi asi i, amah hi USA ah a um mi asi..\nCNLD Hruaitu Pakhat Sive Mi Pu Ngai Sak Nih Gen- Min Aung Hliang Pek Mi Rian A Co Hlang Lo.


Norway Umnaknawl Kong Ah Theihawktlak Tete - Chin Community in Norway | Chin Community in Norway\nNorway ram umnak nawl (opphold tillatelse)\nNorway ram ah thla thum tiang cu visit VISA in um khawh a si nain cu nak tam a um ding poh nih ngeih a herhmi cu umnaknawl /riantuannak nawl ( Norsk: Opphold- og arbeidstillatelse, English: Stay and work permit )a herh. Umnak/riantuannak nawl mizeibantuk dah an pek hna ti hi a tawifiannak in phun 5 in ka vun tial.\n1. Ramdang in riantuan a rami (immigrant worker)\n2. Ramdang in sianginn a rak kaimi (foreign student)\n3. Refugee in a rami le dawrnak a halmi (quota refugee & asylum seeker)\n4. Chungkhar um ruang ah a rami (family reunification)\n5. Harsatnak a tawngmi (humanitarian ground)\nRamdang in riantuan a rami\nNorway ram ah riantuannak nawl a ngeimi ramdang in a ra mi minung 106, 000 ( Sep; 2008) an um. Tambik cu Polan an si i Germny hi a pahnihnak an si. Hi hna pawl hi rian an tuannak contract period chung lawng umnak nawl an ngei. Mi cheu cu, rian contract a dih hnu zong ah umnak nawl an sok beh, chungkhar a ngeimi hna nih an chung le zong an auh beh tawn hna.\nSianginn kai a rami ramdangmi\nRamdang in sianginn a rak kaimi hna kha phun hnih in then khawh an si. Apakhatnak; anmah tein a sok i sianginn nih an pawmmi hna le cun sianginn pakhat le pakhat hnatlaknak an ngeihmi cung ah sianghngakchia zeimawzat kha kum cheu/khat/hnih ti in an i thlah tawn, cucu student exchange or student utveklsling an ti. Kum 2008 ah khan ramdang in sianginn Norway ah a rak kaimi sianghngakchia 12, 000 an si. Hi hna lak ah tambik cu Germany an si minung 700 an phan. China zong an tam ngai ve, 570 tiang an phan ve.\nRefugee le asylum seeker\nNorway um kanmah Chinmi mitamdeuh cu refugee si hnu in a rami kan si. Norsk in overføring flyktning an kan ti. Cozah le UNHCR hna pahnih hnatlaknak in lakmi kan si. Norway zong nih 1951 refugee convention an tuah lio ah refugee pawl zohkhenhnak ka pek ve ko hna lai tiah biakam hnatlaknak min a rak thut ve caah kum chiar zeimawzat a lak tawn hna. Kum 2008 tiang ah Norway ram chung a ummi refugee vialte an rel tik hna ah 132, 000 an um ti a si. 2007 thawk in kum khat ah 1200 kan lak hna lai tiah parliament biakhiahnak an tuah. 2009 lak ding 1200 lak ah 55% hi nu an si lai tiah cozah lei report pakhat ah an tialmi zong a um. Cu report chung lila ah ai tial chihmi cu; Norway ram he pehtlainak a ngeimi, chimduhmi cu chungkhar a ngeimi kawlram refugees zong minung 100 tiang kan laak rih hna lai a si.\nDawrnak a halmi hna (asylum seeker) cu; ramchung phanhhnu ah dawrnak/refugee sinak a halmi hna an si. Dawrnak (Asylum) an hmuh ah cun refugee an i cang ve. An nih he kan i dannak cu; cozah le UNHCR riantuan hnatlaknak in lakmi an si lo. Minung zeizat dah dawrnak kan pek hna lai ti zong a zat taktak khiah awk a har. Aruangcu, vawleicung ralthawk ning, khuacaan umtuning, politic umtuning nih lai a rel ngai caah asi.\nChungkhar ruang ah a rami (family reunification)\nChungkhar titikah ai naihbikmi (unau, nuva, pa/nufa tbk.) kha a chimduhmi cu asi. Hi zon ah phun tampiin an then rih. Bianaah fale an si ah cun kum 18 atling rihlomi, nulepa an si ah cun kum 60 cung silole riantuan/bochanawk a ngei lomi tibantuk in an then rih. Hi bantuk in a rami hi a voikhatnak ah umnak/riantuannak nawl kumkhat chung an pek hmasa hna, cuhnuah kum 2 chung umnaknawl karhter khawh asi ve.\nHarsatnak a tongmi (humanitarian ground)\nHi hna hi ram chung phanh hnu ah zawknak ruang ah maw, buaibainak ruang ah nuleva I thennak ruangah maw, a dang tihnung kho mi thil pakhatkhat ruang ah pek khawhmi umnaknawl a si. Bianaah nu pakhat a va refugee siruang ah Norway a rat ve i, a va he buaibainak ruang ah ai thenmi, amah tein refugee status a hmuhve lo ruang ah kir ding dirhmun a si cangmi hna nih a kir khawh lonak ruang/ai thennak a ruang kha tha tein a chim khawh ah cun an pek hna. Hibantuk umnak nawl an pekmi hna an tam chin lengmang. Abikin muslim hna karlak ah fale hramram in cuarpar ten ter, nupi le vuak/thih/tlaihhrem tibantuk a tam ngai caah a si.\nKan ton cuahmah mi thil hna kong ah kan ruah ding\nRefugee in a rami kanmah nih kan theihbikmi ram chung umnaknawl cu acunglei ka tialmi a pa 3 le 4 nak khi a si bik men lai. Mi tlawm tuk lawng nih phundang lei in ram chung umnaknawl ngeihkhawhnak a suallam kan theih ruang ah buainak a chuak theo. Voi tamnawn kanmah Chinmi hna sin in ka theih tawnmi cu; “Anih cu keimah case in a rami a si caah, ka duh ah cun kawlram ah kherhter khawh hna’’, tibantuk bia kan chim tawn. Kan fale/nupi /vale hna nih hika ram chung phanh hnu ah umnak nawl anmah tein an hmu kho rua lo tiah kan ruah ca zong ah a si kho men. Umnak nawl pek le pek kong ah nawlngeitu nganbik cu kan theih cio bantuk in immigration an si Norway ah cun UDI khi an si.\nAnmah nih minung pakhat ramchung umnaknawl pek awk tlak a si maw silo kong ah bia an khiah. Cu nih a langhter mi cu, kanmah nih minung pakhat umnak/chuahnak kong ah nawlngeihnak kan tuah kho lo tinak a si ko. Norway ah cozah le ramchungmi hnahnawhnak a pe ngaimi Mulla Krekar kong kha a thei tawk nih cun nan rak theih ko lai. Iraq in a rami a si, Norway um chung ah Iraq ah a tu le tu a tlawng, US /nitlaklei minung pawl huatnak phung a chim. US zong nih black list ah a chiah i, Norway mipi tampi zong nih ram chung um ding in an duhlomi a si. Abiapibik in MINUNG (Human being) pakhat a si ve caah a tu tiang ramchung ah a um peng ko. Chimduhmicu, hi tluk in mi nih an huahmi hmanh umnak an pek rih ko ah cun, kanmah zong a ruang tha tein kan fainter khawh hna ah cun umnak nawl hmuh lonak ding lam a tlawm ngaingai.\nCucaah mah duh poh in fa le / nupi / va le/cawmmi hna kha keimah ruangah na rat caah keimah nawl na ngeih lo ah cun kawlram ah kan kherh than lai tibantuk bia chim ti hlah u sih. Kan chimmi bia lila nih an kan hrem suallai ti phan a um. Tubantuk in ca ka tial tik ah sul uh, duh poh in um uh ti duhnak pakhat hmanh a um lo. Thil sining kha fiang te tu in kan theih ding kha ka duhmi a si. Arang kha a rang ah a nak kha a nak ah kan pawm khawh ding kha a biapimi cu a si. Chungkhar pakhat chung ah, kan pawngkam ah buaibainak cu minung kan umnak poh ah cun ton phung a si. Cu buaibainak cu, kan remh tik tu ah thilsining tein remh kan I zuam cio ding a si. Kanmah tein kan remh khawh lo ding asi ah cun, bawmkhotu minung/buu an um hna. Cu hna zong cu kan penh hna ding a si.\nScandinavia ram hna cu; pumpak tikhawhnak zumhnak ah (individualism) a thawng ngaimi ram an si. Hi zawn ah individualism a thawn tuknak US cu a tlukrih lo nain kanmah Chinmi hmun khat tanrualnak (collectivism) lei ah a thawng deuh rih mi kan rat tik ah kan i harh ngai. Integration kong ah acung ah kan i vuan kan ti khawh. Ti le sathao cawhmi khi kan lo men lai. Norway society le kanmah cawkpawlhnak kan cuanh tik ah a dangdang in a ummi kan lo. Cu bantuk nih a chuah khawhmi cu, extremism le isolationism lei a hawihmi lunhput a si. Ka chimduhmi he vun pehtlaiter i, a sullam vun khehdeuh rih ah cun, mi dang kongah cawhpawlh/thlak kan duh, mi pakhat nih a tha tiah/asi kho lo tiah a ruahmi kong ah a si khawh chung in kan duhning deuh in remh kan i zuam. Cubantuk zawn ah cuaithlai kan thiam lo ah cun, kan society a remhtu siloin a hrawktu ah kan i chuah kho mi a si.\nMirang nih an chim tawnmi ah ka uar ngaimi cu; “ He/she knows what he/she is doing!’’ ti a si. Cucu kan cawn ve ding ah thiltha ngai a si tiah ka ruah. Cawnnak ah thiam a fawibikmi tiah tu hnu vawleicung mifim hna nih an hmuhmi cu two way communication/ interaction method ti a si cang. Cu nih a chimduhmi cu, bia pakhat a kalmi lawng nih cawnnak tha a chuahpi lo i, bia cu a kalmi a um a hauh bantuk in a kirmi zong a um a hau ve. Kaphnih ai suk hnu I a chuakmi biafun lawnglawng kha a tha kho ti a si. Dr. Phil TV show khi azohmi nih cun nan theih ko lai. Chungkhar buainak a solve tik ah a cheu cu, lungtling tein an lung an I hmu than I a cheu cu, lungtling tein thennak le a dangdang umnak zong a um ve thiam. Thennak si zong ah fawnhthannak a si zong ah bia pahnih ai suk hnu a si ah cun thiltha veve an si ko tiin conflict resolution cawnnak ah cun hmuh a si. Cucu kan pawm khawh ah cun kan buainak kha athami lei ah kan remh khawh lai ti zumhnak zong ka ngei.\nDate; March 22, 2009\nPhaisa Man A Tum Tawn Le A Kai Tawn Nak A Ruang\nSang Uk Ceu Ram pakhat i a phaisa man (value) hi\n29 June - 2 July tiang tuahmi Norway Chin Celhzuamnak ah item pakhat ah ai\nFound in section: Articles in Chin, Burmese and English\nPrevious Topic: My Personal Chin National Day Message\nNext Topic: Samlende Integrering Relaterte Artikler og Dokumenter


Kani Peng Cu Vanlawng In Kahnak Nawl Pek A Si Caah Mipi Hna Cu Zanmui Lakah An Tlizam Hna – Hakha Cherry\nMay 26 TCP Thawngpang Neknawi (News in brief.Mindat Ah Ralhrang Hmanhmi Bomb An I Lamh Sual I Mino Pahnih An Thi.Mindat peng Bukun khua kahdohnak in hnu a tolhmi ralhrang hna nih an hmanhmi bomb an i lamh sual caah CDF-Mindat chungtel mino pahnih an thi tiah theih a si.\n“Ralhrang hna nih khan bomb an hmanh ta hnuah hnu an tolhmi a si. Ralhrang hna cu pathum pali tibantukin a pikpak tein an ra lai an kan kah sual lai ti an phang i an ngiatthlai hna nak ah atu bantukin bomb an i lamh hi a si” tiah CDF-Mindat hruaitu pakhat nih a chim.A thimi hi Tam Ling le David an si. An hawipa Tam Hung zong fak ngai in hliam a tuar tiah theih a si. (Than Lwin khet)\nMay Thla Cung KNU Le Ralhrang Kahdohnak Ah Ralhrang Lei A Thimi 128 An Si.May thla chung i KNU/KNLA le ralhrang kahdohnak ah ralhrang lei in 128 an thi i 180 hliam an tuar tiah KNU nih a thanh. Hi a thimi chungah an bawile zeimawzat zong an i tel. KNU lei in a thimi pahnih an si i hliam a tuarmi 9 an si. Cun mipi lei in pakhat a thi i panga hliam an tuar ve.May 5-26 tiangah KNU le ralhrang kahdohnak voi 193 a um. Ralhrang lei minung an thih lawng si loin an mawtaw 9 hrawh piak an si pin ah ti-rawl phurtu rang (horse) 12 an thi fawn. Khit Thit Media\n“Hmasa kan zamnak cu khua he aa naih, atu cu hmasa kahdohnak hmun in a hlatnak ah kan i thial” PDF chungtel pakhat nih a chim.\nKani peng hi kahdohnak a zual ngainak a si. Vanlawng in kah lai tih ah a zammi hna hi Kani peng khua 20 in an si. (Than Lwin Khet)\nKPDF Kahdohnak Tlangcung Hriamtlaibu Pa’O National Organization (PNO) Ralkap Cu Ralhrang He An I Bawm!\nAtulio i Kaya ramkulh kahdohnak ahhin tlangcung hriamtlaibu pakhat a simi Pa’O National Organization (PNO) ralkap nih ralhrang cu an bawmh hna timi thawng a leng.May 26 i Kaya ramkulh, Loikaw khuapi thlanglei kahdohnak ah PNO ralkap nih ralhrang cu an bawmh hna i KPDF cu an kah hna tiah khuami hna nih an chim.\nHi kong he pehtlai in PNO upa pakhat Bohmu Kyaw Thu cu Than Lwin Khet nih biahalnak an tuah. Bohmu Kyaw Thu nih cun ralhrang an bawmh hna timi cu a dik lo, kahdohnak kiangkap ah kan um lio he aa ton caah a si tiah a chim.Asinain mit hmutu khuami hna nih an bawmh hna tiah an chimmi hi zumh a um deuh. A ruang cu kan hnulei, ralhrang nih nawlngeihnak an lak hnu ah khan PNO hruaitu hna le Min Aung Hlaing cu tonnak an ngei bal. (Than Lwin Khet)\nTutan thawngpang neknawi cu mah vial za rih seh, a sau sual lai.The Chin Post


Trump nih US phunghram a nawnnok kho lo - Salai Bawi Lian Mang | The Chin Express\nTrump nih US phunghram a nawnnok kho lo – Salai Bawi Lian Mang\nUS Kumpi/cozah kong hi a thuk in a kau ngai mi asi. Demoracy le Federal system an hman nak hi kum 260 hrawng asi cang. Vawlei cung ah ralkap tthawngbik, hriamnam ttha bik an I neih I an fimthiam nak “soft power” in Vawlei pi a hip tu ram asi. State 50 pin ah tikulh tampi le territory tampi ai fonh mi ram an si. Ral hriamnam he fimthiam nak le nunziamawi “soft power” he vawlei a hip tu asi.\nUS nih a ral ngan bik hi khuaruahning le pomning “Ideological” asi kan ti ah cun kan palh lailo dah. Zeica tiah chanthar i US nih a doh mi ral hna hi Europe ah siseh, Korea ah siseh, Vietnam ah siseh, Iraq, Afghanistan, Al Queda, ISIS ral pawl hi ideological tthalo le biaknak kalsual in ai thok mi ruah nak tthalo pawl kha a doh mi asi.\nUS Politics hi a thuk in a kau tuk. Theih fian ding ah cun kum tampi cawn a hau, ca tampi rel a hau, asi lo ah mah pumpak in US political system chung ah vai ipaih ve ahau.\nPolitical Science a cawng mi poh nih a hmasa bik ah an cawn mi le an rel mi ah aitel ve mi cu nitlak ram lei I Politics an ruah ning timi “Western political thought” hi asi. Nitlak lei Ramsining khuaruat pawl “political philosopher” pawl, Plato, Socrates thok in, Thomas Hobb, Rouseau, John Locke te pawl le ahnu bik ah, US ram dirhtu “founding fathers” pawl George Washington le US Constitution a ttial tu Thomas Jefferson te pawl thok in Linin le Stalin te pawl nih khua an ruah ning tiang in cawn le rel hi asi.\nPolitical Science hi Kumli fai Canada ah ka cawn hnu ah US cozah hi kanmah Chinmi zong nih kan herh zungzal ding hna an si tiah ka ruah caah US cozah rian an ttuan ning le thil sining theih duh ah Amnesty International, Washington DC ah thlali chung intern ka rakttuan. International Advocacy department I Asia Section ah karak ttuan I Burma ram asi lo mi ram ramli in ithim law an ka ti I Indonesia, China, North Korea le Iran karak I thim.\nZarhkhat ah nili chung mah cu ramli hna I event an neih mi le vai itel ve nak a tthat nak poh ah Capitol Hills I US Congress, Senate le State Department ah ni chiar an biachim vangaih, an conference le an meeting ah va kai peng kha asi. Mah cu thlali chung US Congress, Senate le State Department ah Anmesty International Intern dirhmun in advocacy rian ka cawn mi cu ahnu kan mah Chin mi caah a tthahnem taktak.\nZeibantuk kong ah zeibantuk department ton ding, zei kong ahdah a ho khi va ton awk ti pawl a hliah le acang a ka theih ter caah ka lawm khun. Zei ca tiah cu ka experience nih cun networks kau pi aka ser ter khawh, CNF, CHRO le Chinmi hna thong tampi caah tthanhnem nak tampi a chuah pi.\n1999 ah US Congress nih International Religious Freedom Act an rak tuah. Cu IRFA congress nih a pass mi ning in US State Department nih International Religious Freedom Report ca 1999 thok in an chuah. Cu IRFA ning cun President Bill Clinton nih Burma ram cu Biaknak lei zalon nak ah siaherh in ngiat ding mi ram “country of Particular Concern tiah arak ti.\nChin Christian timi US cozah nih an kan theih hmasa cem nak le Chinmi US cozah nih hnakkar tenh kan rak sinak I a tihna cu mah cu arak si.2000 kum ah President Bush arak kai. Burma ram cung ah siaherh nak biatak te in a nei mi asi. Kawl ralkap cozah cu US cozah le President dirhmun in siseh, UN mechanism hmang in siseh, US I an hawi ttha asimi European ram pawl he ttangti in Kawl ralkap cozah cu fak ngai in a rak mawhchiat hna.\nKawl ralkap cozah cu visa sanction, economics sanction fak ngai in a tuah hna lio ah CNF member pawl le CNF a ttanh tu Chin refugee pawl cu US patriot acts nih kham hna hlah she tiah Secretary of State nih minthut in ca an rak chuah.\nCNF cu US foreign policy he ai khat in Demmocracy, human rights le refigious freedom caah ral a do mi an si I Chin miphun cu democracy le human rights aduh mi, biaknak zalon nak a duh mi an si ti kha US cozah nih kan pompi hna tinak asi ko.2013 President Obama chan ah US AID nih bia an rak ka chimh mi cu US cozah nih hin Burma hi pehtlaih nak dotla in kan tuah cang lai.\nPehtlaih nak kan tuah lai I democratization, good governance, and development lei ah kan hruai lai tiah an rak ka chimh. Mah ah cun Chin State le Shan State hi priority ah kan chiah lai tiah an ti. Mah cu US cozah nih Burma ram kha dotla in kan pehtlaih canglai timi zapi sin an thanh hlan ah an rak ka chimh mi asi.\nDemocratic cozah an si pek, Republican cozah an si pek Burma ram kong, Chinmi kong ah ka si khawh tawk rian a ttuan tti peng mi ka si. US phunghram constitution, US Federal system, US Democracy system hi zohchunh tlakbik, a tthabik asi ko tiah kan ti lengmang tawn mi cu tutan President Trump nih buainak a chuah pi mi nih hin fiang chinchin in a langhter.\nTrump nih Baibal le Kharihfa biaknak kha ningcang lo in amah political base sernak ah a hman mi, Trump nih US state pawl nih an nawl ngeih nak (Federalism I State pawl nawl ngeih nak apek mi) hrawh a timhnak, Trump nih US Democracy phung in dai te le limhang nei te in power transfer rak ituah tawn mi a nawnnok nak, Trump nih Judicial Power le Legislative power nawnnok a timh nak vialte fiang cikcek in a vun lang.\nJohn Locke nih cun Cozah power hi uktu pakhat sin ah chiah dih lo in Uknak nawl, Phung ser nak nawl le Biaceih nak nawl hi hmun thum ah kan tthen awk asi tiah a rak ti. Cu ning cun US cozah phunghram “constitution” cu an ttial.\nCun State cio nih an nawl neih nak kha tampi in a pek. Mahcu separation of powers ti asi I, minung pahat or bu pakhat sin lawng ah cozah power vialte kan chiah dih ah cun minung cu kan kokek si ning ah mah zawn lawng ai ruat mi kan si caah power ningcang lo in an hman sual lai ti an ruah caah cozah power cu hmunthum ah an tthen nak asi.\nUktu nih phungser tu pawl rianttuan nak ah I thlak lo ding, biaceih nak ah I thlak lo ding, Federal cozah nih State pawl an nawl neih nak kha va hnursuan piak lo ding timi cozah I an phunghram vialte Trump nih nawnnok le hrawh dih a timh. Cucu Baibal ca I tlaih riangmang in le Kharihfa biaknak kha I chirhchan riangmang in lih achim, Lih in mi a forh, lih in mi a tthihphaih.\nCucaah cun Trump cu “Pathetic Liar” “Demagogue” “psychopath” tiah an ti. Cu caah lih a ttawn chom in election ka sung lo ati mi tazacuai nak cu Biaceih zugn 60 nih ceih phu asi lo tiah an hnun piak. A hnu bik ah US ram biaceih zung sangbik “Supreme Court” nih a hnon piak.US president cu a power a ngan tuk mi asi.\nA power a ngan tuk mi nih Biaceih nak “Justice system” nawnnok atimh, Phungser nak Legislative nawnnok atimh, State pawl nawlneih nak nawnnok atimh tik ah Ca thiam set sailo pawl, Ca lawng a thiam I mah zawn lawng ai ruat mi pawl, lar a duh mi pawl nih a aw cu an zawn.\nAdongh nak bik ah amah nih Vice President I athim mi Kharihfa ttha, zumhtlak mifel asi tiah an timi Mike Pence tiang thah ding le nawn ding in mi a forh hna.Mitcaw pa ruk voikhat bia an I ruah ti asi. Vuipi hi a ngan tuk an ti hi zeidah a lawh hnga kan va zoh ve tuah lai an ti.\nPakhat nih a mei a tongh I um Vuipi an timi hi hrihrual nganpi pei arak si ko hi ati. A dang pakhat nih a nawr a tongh I um vuipi an timi hi Pherzual pei a lawh ko hi ati. Adang pakhat nih a ho atongh I um vuipi an timi hi Feikawl lianpi pei a lawh ko hi ati. A dang pakhat nih a ke atongh I aize vuipi an timi hi Intung lianpi pei a lawh ko hi ati.\nA dang pakhat nih a hnak a muai I aize Vuipi an ti mi hi tlakrawh vampang bantuk pei arak si ko hi ati e ti asi. US constitution le government system cu vuipi bantuk asi. Cu US vuipi kha vuipi asi ning taktak in hmuh khawh ding ah cun cawn ahau, ca tampi rel a hau, asi lo ah an mah cozah system chung ah vai ipaih I achung sining va hmuh theih ahau.\nCu lo ah cun US cozah cu hrihrual alo ati na, Pherzual alo ati na kan si ko lai.Thawng theih chan “Information age” kan vun phan I aho poh nih kan duh mi le kan ruah mipoh zalong te in kan ttial ve cio. Asi na in hi kan ttial mi le kan chim mi pawl nih hin thlalang bantuk in kan si ning, khua kan ruah ning, kan fimthiam nak ti bantuk pawl a langhter.\nUS ram cu kum 260 a upa cang mi ram asi. Ram tthen 50 aifonh mi le tikulh tampi he ralkap ttawngbik, a fim bik mi ram milu million 300 renglo he adirmi ram an si. An constitution cu atu tiang ah a ttha bik tiah mi tampi nih ruah mi asi.\nKum 260 renglo lio ah US founding fathers pawl nih Trump bantuk mah zawn lawng ai ruat mi, a corrupt mi le phunghram hrawh atim tu, Democracy phung hrawh atim tu, Federal phung nawnnok a tim tu le hramhram in power lak (a-naa-ting) atim tuhna runven nak ah US constitution cu rak tuah mi asi. US ram cu ram pical asi bantuk in nusal ttha le pasal ttha hi an rak tamtuk ve.\nA corrupt tuk mi pathetic liars le demagogue tiah an timi President Trump kha na thil tuah adik lo tiah ati ngam tu Vice President, Senate Leader, House Leader ti bantuk mi roling pawl kha Pathian nih a pek hna. An mah le an tuahser nak ning cio in tuanbia nih Lai a rel cuahmah hna I hi hnu ah phungbang chim ding in tuanbia ah a tang te lai.\nHmasa thawngpangTuksapur: US Rampumpi ah Trump Ṭanhtu Pawl nih Meithal He Sandahpiah an Timh\nHnu thawngpangPu Biak Ceu thihnak kong ah ACR nih an ngaihchiatnak an langhter